Gure lurra, kulturarteko begirada | ongietorrieskolara\nEtxea Berriak Gure lurra, kulturarteko begirada\nBerriak, Eremu komunitarioa, Jarduerak\nApirilaren 6an, asteazkenean, “Nire lurra, kulturarteko begirada” ekimena jarri genuen abian, hainbat jatorritako argazkilarien eta kultura-aniztasunaren eta arrazakeriaren aurka lan egiten duten elkarte eta kolektiboetako kideen arteko topaketaren bidez. Topaketa Egia auzoko Teilako Fabrikan izan zen.\nEkimenaren bidez, Donostia hiriko aniztasun kulturala ikusarazi eta kulturartekotasuna sustatu nahi dugu. Horregatik, artea, hausnarketa eta aniztasuna batzen dituen ekimena antolatu dugu eta kultura-aniztasunaren arloan eta arrazakeriaren aurka jarduten duten Donostiako 6 elkarte eta kolektiboetako kideak (SOS arrazakeria, Bidez bide, Txiki Txoko-Arrats, EMAUS gizarte fundazioa, Darkum Elkartea eta Ongi Etorri Eskolara proiektua), eta Donostiako jatorri desberdinetako 6 argazkilari harremanetan ipini ditugu. Kultura- eta arte-trukerako gune bat sortu nahi izan dugu, maiatzaren 21ean ospatzen den aniztasun kulturalaren nazioarteko eguna ospatzeko Donostiako 6 auzo zeharkatuko dituen argazki erakusketaren abiapuntu bezala.\nEra berean, Donostiako 7 ikastetxeetan (Aitor Ikastola, Maria Reina eskola, Zuhaizti eskola, Orixe ikastola, Amara Berri eskola, Jakintza ikastola, Intxaurrondo ikastola) “mundua aldatzeko artea” tailerrak egingo ditugu. Tailer horietan, lehen hezkuntzako laugarren mailako ikasleekin “nire lurra” kontzeptuari buruz hausnartuko dugu, eta artea gizarte-eraldaketarako tresna gisa nola erabili daitekeen landuko dugu. 7 ikastetxeetako ikasleek beren artelana ere sortuko dute marrazkien bidez. Marrazkiak argazkien erakusketarekin batera jarriko ditigu ikusgai.\n“KULTUREN ARTEKO BEGIRADA” ekimenaren inaugurazioa maiatzaren 20an egingo dugu hiriaren erdialdean, Kultur Aniztasunaren Nazioarteko Eguna ospatzeko. Maiatzaren 21ean, argazkiak auzo bakoitzean jarriko ditugu ikusgai 9 egunez. Horiekin batera, QR kode bat aurkituko duzue, sorkuntza-prozesuari, artistei, elkarte eta kolektiboetako kideei buruzko informazioarekin.\nEskerrik asko ekimen honetan parte-hartzen ari zareten argazkilari, elkarte, kolektibo eta ikastetxeei!\nRamadana, hausnarketarako hilabetea


'El Beso' - Kulturklik\nGetxo 2021(e)ko Abenduak 18\n"El Beso" topaketa bat da. Bi pertsonaiak, gizona-emakumeak, elkarrekin topo egin zuten mendiko bidezidorrean. Emakumea eskualdeko ospitalera doa proba kliniko batzuk jasotzera. Gizonak inspirazioa bilatzen du naturan. Biek bihotzean daramatzate beren atsekabeak eta oraindik bizirik dauden amets batzuk.\nLanak umore garratz eta zurrunbilotsua du. Ausaz topo egiten duten bi pertsonaia, elkarri beldur diotenak, elkar borrokatzen dutenak, elkar zelatatzen dutenak, elkar erakartzen dutenak, elkar aldaratzen dutenak eta, batez ere, helburu bat bilatzen dutenak: bizirik sentitzea.\nEmozioak edonon agertzen dira, erdizka edo inola ere funtzionatzen ez duen maitasuna, baina distira egiten jarraitzea gustatuko litzaigukeena, jada behar ez gaituzten eta epaitu ere egiten gaituzten seme-alabak, porrota, gizarte-epaiketa ez denean, barne-gogoeta baizik.\nLanak gure beldurrei buruzko begirada zintzo eta ironikoa proposatzen du, nahasketa tragiko eta komikoa, existentzia egiten den substantzia bera.


Athletic eta Petronor, energia berria | Athletic Club\nHasieraAlbisteakAthletic eta Petronor, energia berria\nJoan den uztailaren 13an, Athletic Clubek eta Petronorrek akordio bat sinatu zuten elkarrekin lankidetzan aritzeko konpromisoa hartzeko, garapen jasangarriaren helburuetan aurrera egiteko.\nAkordio horren ondorioz, Athletic – Petronor Energia berria sortu da, gure bazkideei eta zaleei energia-kontsumo jasangarriko eskaintza desberdin bat emango zaiela bermatzeko eta energia-komunitate bat sortzeko.\nAthletic-Petronor Energia berriak abantaila ugari izateko aukera ematen dio familia zurigorriei: prezio oso lehiakorreko tarifa bereziak, 80 eurorainoko oparia Wayleten (Repsolen app-a), zozketak eta klubarekin egindako ekintza esklusiboak.\nAzken batean, guztiok ingurumena gehiago errespetatzen duen energia ( % 100 berriztagarria) eskuratu ahal izateko lan egiten duen elkarte bikaina da. Eta, elkarrekin, komunitate iraunkorrago baterantz joatea eta EAEn trantsizio energetikoan aurrera egitea.\nXehetasun guztiak www.energiaathleticpetronor.com webgunean dituzu.\n* Bazkideak 80€ y eta zaleak 60€\nAthletic Club-Repsol akordioa San Mameserako\nZelaian energia kudeatzeko sistema adimenduna instalatuko da eta klimatizazioan kontsumoa %20raino murriztu dezake


Udazkeneko Dzirt-dzart saioa\nOsteguna, 2018(e)ko azaroa(r)en 08-(e)an 10:37etan\tBerriak\nAzaroak 15, 19:00tan Komikigunean\nKomikigileak: Adur Larrea, Eider Eibar, Eñaut Aiartzaguena eta Joseba Larratxe\nGai-jartzailea: Iñigo Astiz\nFrantziar telebistako ‘Tac au tac’ saioak oinarritzat hartuta, iaz hasi ginen Komikigunean bat-bateko marrazte saio hauek antolatzen. Aldi berean, bertso-saioen tankera ere badu ekimen honek, gai-jartzailearen agindutara marraztuko baitute komikigileek.\nModu askotako ariketak burutu beharko dituzte marrazkilariek. Batzuetan bakarka, bestetan taldean edo binaka. Eta gaiei dagokienez ere, denetarako emango du saioak. Pertsekuzio ariketa, kartzelakoa, batak bestearen azalpena marraztea e.a.\nPartehartzaileei dagokienez, gaur egun komikigintzaren alorrean lanean ari diren profesionalak izango ditugu geure artean. Lan mordoa du argitaratua egile bakoitzak, guk soilik bakoitzaren lan bat aipatuko dizuegu:\n. Adur Larrea: ‘Gabriel Aresti: biografikoa’ nobela grafikoa\n. Eider Eibar: Xabiroi aldizkariaren 49. zenbakiaren azala\n. Eñaut Aiartzaguena: #Gaurkotira traola erabiliz sare sozialetan egunero argitaratzen duen komiki tira\n. Iñigo Astiz: ‘Ez duzu abusatuko’ saiakera liburua\n. Joseba Larratxe: ‘Basolatik berri onik ez’ Asisko Urmenetaren gidoiarekin atalka Xabiroi komiki aldizkarian\n2018ko maiatzeko Dzirt-dzart saioaren bideoa


Olasope – Elgoibar 1936\nabuztua 21, 2017 abendua 5, 2017 elgoibar1936\nOlasope, 1936.ko Abenduan, Elgoibarren gertatua:\n1936.ko abenduaren 11an, goizeko 08:00etan Teodoro Espila Fernandez (1º Compañia Tercio de Lacar) Azkona (Nafarroa) herriko erreketea, Guardia Zibilak Elgoibarren zuen kuartelean agertu eta Gumersindo Benito Mozo (Bartzelona) Elgoibarren zegoen Guardia Zibilak jaso zuen bertan Teodoro Espilaren testigantza. Guardia Zibilaren kuartela, gaur egungo San Frantzisko kaleko, LABen egotzan zegoen.\nFicha de Combatiente de Teodoro Espila\nTeodoro Espilaren arabera, herrian zurrumurruak entzuten ziren, bi emakumek, ustez Maria eta Jeronima Alberdik, jendea Maltzagaraezkutuan pasatzen ibiltzen zirela, Gorrien aldera joateko.\nHori horrela entzunda eta herriko batzuk horrela esanda, Teodoro Espila, Falangistaz mozorrotu, eta Olasope baserrira inguratu zen. Bertan aurkitu zituen, Jeronima Alberdi eta Maria Alberdi aizpei, laguntza eskatu zien, beste aldera pasatzea nahi zuela esanez, gorriekin ihes egin nahi zuela eta. Hauek esan zieten, beti Espilaren esanetan, bidea erakutsiko ziotela, arazorik gabe eta seguru bestaldera pasatzeko, eta aurrerago zegoen zentraleko enkargatuak ere adieraziko ziola bidea, beraiek askotan joaten zirela ere esan omen zioten erreketeari, eta nahi izanez gero, lagunduko ziotela mugara, beraiek ihesean gorriekin zeuzkaten senarrak ikustera sarri joaten zirela eta. Jose Maria Alberdi Etxanizek, Olaso zentraleko enkargatuak bidea erakutsiko ziola esan zioten Teodoro Espila Falangista mozorrotuari, eta aurrerago Jose Alberdi Arrieta Jeronima eta Mariaren anaiak, Ortusate zentraleko enkargatuak, ere erakutsiko ziola bidea, lehen ere Falangista bat pasatu zuela gorrien posiziotara.\nTeodoro Espilak, Jose Maria Alberdi Etxanizekin hitzegiteko aukera izan zuen zentralean, eta beti ere bere hitzetan, Jose Maria Alberdik gorria zela esan zion, eta lagunduko ziola bertara pasatzen. Pixkat itxarotea gomendatu zion, gorriek bi tanke berri zituztela maltzagan eta laster erasotu eta herria hartuko zutela esanez. Beste aukera bat ere eman zion, Maltzagatik gertuen zegoen zentralean eskutatuko zuela, bera ere ezkutatuta egon zela kontatu zion. Bere bila agertzen ez zirenez, bizitza normala egiten hasi zela kontatu zion.\nIgnacio Becerra, Elgoibarko komandante Militarrak 1936.ko Abenduaren 17an bere txostenean dioenez, Jeronima eta Maria Alberdi, erropak garbitzen lanean zeuden Eskolen Plazan (Gaur egungo San Lazaro eta Maala inguruan) eta gorriek plaza bonbardeatu baino momentu bat lehenago, bi emakumeak desagertu egin ziren.\nIrailaren 22an, Capitan Guillem (3a tercio de Navarra) olasoko hilerria okupatzera zoaztela, tenstio altuko kable batekin elektrokutatu zen gauez, momentuan kasualitatea izan zela uste bazuten ere, oraingo informazioarekin hilketa izan zela diote.\nEspilak hau entzunda, bi aizpen atxiloketa burutu zuen eta Olaso azpiko baserrian, laukon sartu zituen preso. Jose Maria Alberdi Arrieta agertu eta hau ere atxilotu zuten. Paretaren kontra jarri zituzten armekin apuntatzen, tiro egiteko abisuaren zain. Geronima, bere alaba eta seme txikiagoarekin (oinez ez zekien oraindik) eta Maria bere seme txikiarekin, eta haurdun zegoelarik.\nIrailaren 26an Jeronima eta Mariari, ilea moztu, Rezinozko olioa eman, eta kamioi batean hartu eta tente eraman zituzten espetxera, herri guztitik paseatu zituzten, guztiek ikus zitzaten, lotsa pasa zezaten eta herritarren artean beldurra sartu araziz.\n1936.ko Abenduaren 11an, Becerraren bi karguak ezin betetzearren, Kontseilu Militarra suspenditzen dute eta berri bat ezartzen dute: Presidentea Teniente Coronel Pablo Cayula delarik, eta bokalak: Capitan de Caballeria Luis Villanoba, Capitan de Ingenieros Angeles Gil Alvarellos, Capitan de Carabineros Cesar Guillen, Capitan de Infanteria Luis Velliz de Avila, Luis Igunza eta Vicente Aparicio. Atxilotuen “defentsa” lanetan; Capitan de Infanteria Jose Davila, eta ponentearen bokal bezala “Oficial del 1a de Complemento del cuerpo cuerpo” Camilo Julia de Bejarde.\nEpaile Militarra Arturo Iruretagoyena.\nPrevious Hobi komunetan zeuden 27 pertsonaren gorpuzkinak hobiratu dituzte Olasoko Duintasunaren Kolunbarioan\nNext Memoriaren hilabetea\njuan mari alberdi-k dio:\n4:26 pm Iraila 14, 2017\nJuan Mari Alberdi Garitaonandia naiz, 69 urte ditut. Artikulua irakurrita uste dut Jose Mari Alberdi Etxaniz-en billoba bat naizela. Nire amama Maria Aguirregomezcorta zen eta hiru seme zituen, Miguel, Patxi, eta Juan Casto (nere aita). Hirurak hilda dagoz, nere aita azkena, 2017ko Urtarrilaren 7an zendu zen. Artikuluan Jose Alberdi Aguirregomezcorta bat aitatzen da, nere tio izan beharko zena, baina edo artikulua gaizki ulertu dut, edo artikulua gaizki dago. Ez dakit gehiago argitu dezakezuen. Eskerrik asko.\n6:15 pm Iraila 14, 2017\nEskerrik asko! email bat bidali dizugu!!


Garapen ekonomikoaren eta enpleguaren sorrera iraunkorra\nJakin badakigu egoera zaila bizi dugula. Harreman profesional eta ekonomikoen panorama berri honek eramaten gaitu ahalik eta emaitza onenak lortzeko eraginkortasun mailarik handiena bilatzera.\nBenetan kezkatzen gaituen langabezia tasa dugu Irunen, baina baditugu, era berean, lanean ari den biztanleria tasa ez txikia, heziketa eta prestakuntza ikastegi interesgarriak, enpresa lehiakorrak eta, azken batean, maila handiko eragileen sare bat, bere hiriarekin eta biztanleekin inplikatuta dagoena eta elkarrekin gogor lan egiteko prest dagoena, denbora eta baliabideak eskainiz, garapen ekonomikoaren eta enpleguaren sorrera ahalbidetzeko xedean. Hiriko aktibo oso baliotsua da honakoa, areago garai argal hauetan, eta Udala alboan izango du laguntzeko eta lan egiteko orduan.\nIzan ere, egungo egoera gainditzeko Irungo enpresei eta herritarrei eskatzen zaizkien ahaleginek eta sakrifizioek hiriko agenteen babes osoa behar dute izan, baita Udalarena ere. Irunen 2001. urteaz geroztik ari gara ildo honetan lanean Enpleguaren aldeko Itunaren (2001-2004) eta Irungo Garapen Ekonomikoaren eta Enpleguaren aldeko Akordio Orokorraren (2005-2011) bidez, eta beraz, baterako lan dinamika hau sustatzen jarraitu behar dugu gure inguruko lurraldeen aldean abantaila garbia eskaintzen duelako, arazo baten eta beraren aurrean ikuspuntu sorta bat biltzen duelako, jarduerak koordinatzen direlako eta baliabideak optimizatzen direlako.\nAurreko proiektuen lekukotasunari eutsi eta helburu beraren bila abian jarri dugu "IRUN EKINTZAN" ekimena, Udalak eta enpleguarekin zerikusia duten agente guztiek, herritarrekin batean, garapen ekonomikoa sustatzen lagundu dezaten eta hirian enplegu iraunkorraren sorrera bultzatu dezaten, hiriaren kokaleku lehiakorra sendotzen jarraitzeko dinamikak sortzeko xedean.\nIzan ere sektore publikoak, bakarrik, ezin sor dezake lehiakortasun iraunkorraren abantaila, baina hiriko beste eragile inplikatuekin elkarlanean jardun dezake eta jardungo du erakundeek diseinatutako estrategiaren ikuspuntuarekin bat egiten duten eta hirian dauden enpresetan berrikuntza bultzatzeko eta sustatzeko eta etorkizun hurbilean Irun berritzaile bat ezagutzeko, etorkizuneko ekonomiak exijitzen dizkigun parametroetan kokatuko den hiria izateko.\nIRUN EKINTZAN ekimenak langabezia tasa gure inguruko eremuetako tasen mailara jaistea du helburu nagusia. Horretarako lan egingo du hiriko garapen ekonomikoaren eta enplegu iraunkorraren sorreraren alde.\nHorrekin guztiarekin eta enpresen, administrazioen, langileen eta herritar ororen inplikazioarekin, Irun udalerri lehiakor eta gizartearen ikuspuntutik arduratsu bihurtu nahi dugu, lurraldea, enpresak eta pertsonak zainduko dituen udalerri.\nIrungo Udala eta Bidasoa bizirik\nIrungo Udala eta Bidasoa bizirik urteak daramatzate elkarrekin eta hiriko gizarte eta ekonomia agenteekin lanean. Helburu komuna beti izan da gure eskualdeko profesionalen prestakuntza jarraituari eustea, gure ekintzaileen ekimena sustatzea, lan bila ari direnen prestakuntza emendatzea eta, ondorioz, baita lan aukerak ere. Ikastaroak, informazioa, jarraipen lanak, aholkularitza eta beste dira aipatu helburuak lortzeko abian diren ekimenetako batzuk, etenik ez duten ekimenetako batzuk.\nIrunen, gainera, langabezia tasa garrantzitsuaren aurka egin behar dugu lan, egoera ekonomiko oro har oso zailean egin ere. 2001. urtean Enpleguaren aldeko Ituna izeneko foro publiko-pribatu bat osatzeko erabakia hartu zen aktore guztiak inplikatuta soluzio praktiko eta eraginkorrak barrutik bilatzen laguntzeko. 2004. urtean zabaldu egin zen proiektua eragile berri asko bilduta, eta Irungo Garapen Ekonomikoaren eta Enpleguaren aldeko Akordio Orokorra izenpetu zen urte hartan.\nGarapen Ekonomikoaren eta Enpleguaren aldeko Akordio Orokor honen bidez ekimen kopuru garrantzitsua jarri zen abian, eta horietatik askok eta askok beren bidea egiten jarraitzen dute: Espazioa, etorkizuneko profesionalentzako Espazioa; Erabat, Bidasoako Hiri behatokia, KREA, Ekintzailetza eta berrikuntza Azoka, K-Biziak, Irungo hiri aldeetan negozio berriak irekitzeko alokairua ordaintzeko laguntzak, Gizarte Klausula, Bidasoa Prebentzioan eta beste asko.\nUdalak eta Bidasoa bizirikek Irungo Garapen Ekonomikoaren eta Enpleguaren aldeko Akordio Orokorrarekin burura eramandako lana funtsezkoa izan da egun bizi dugun egoerara iristeko; izan ere, etenik izan ez duen lanaren ondorioz badaude asmo anbiziotsuago bat garatzeko baldintzak, badaude Irunen garapen ekonomikoa lortzeko elkarlanean oinarritutako lan bateratua egiteko aukerak. Orain baditugu proiektu bateratuak sortzeko, negozio berrien sorreran enpresei eta ekintzaileei laguntzeko eta pertsonak, baita laneratzeko zailtasun bereziak dituztenak ere, prestatzeko eta laneratzen laguntzeko beharrezkoak ditugun baldintzak.\nEnpresen, sindikatuen, ikastegien eta hiriko hirugarren sektorean ari direnen elkarteen eskutik orain dela 10 urte baino gehiago abiarazitako ekintzari segida emateko garaia da; aipatu guztiekin hasiko gara lanean, abian jarri dugu IRUN EKINTZAN.\nBidasoa bizirikeko presidentea eta\nOgasun eta Sustapen Ekonomiko Alorreko Zinegotzi Ordezkaria.


Maskara erabiltzea derrigorrezkoa izango da espazio publikoetan - Araba - Alea.eus\nMaskara erabiltzea derrigorrezkoa izango da espazio publikoetan\nErredakzioa 2020-05-20 09:50\nMaskaren derrigorrezko erabilera arautu du Espainiako Gobernuak. / PIXABAY\nMaskararen erabilera soilik garraio publikoan izan da derrigorrezkoa orain arte, baina espazio publikoetan eta leku itxietan ere erabiltzea derrigorrezkoa izango da ostegunetik aurrera, sei urtetik gorako pertsona guztientzat.\nEstatuko Aldizkari Ofizialean (BOE) argitaratutako agindua maiatzaren 21ean sartuko da indarrean, eta aire zabaleko espazioetan zein espazio publiko itxietan aplikatuko da, bi metroko distantziari eutsi ezin bazaio.\nAlarma egoera ekainaren 7ra arte luzatzea onartu du Espainiako Kongresuak, eta gutxienez ordura arte maskaren erabilera arautzeko Gobernuak argitaratutako irizpideak eta gomendio orokor batzuk laburbildu ditugu ALEAn:\nNola egin etxeko maskara bat?\nAne eta Kore Gasteizko Alde Zaharreko auzokideak dira, eta osasun krisiaren hasierako egunetan maskarak egin zituzten auzoko bizilagunentzat. ALEAn argitaratutako bideotutorial batean azaldu zuten nola egiten dituzten. Zuek ere egin nahi dituzue?\n[GIDA] Zer egin dezaket deseskalatzearen lehenengo fasean?\nZer egin dezaket deseskalatzearen lehenengo fasean?\nErredakzioa 2020 mai 18 Araba\nAraba deseskalatze-prozesuaren lehenengo fasean dago maiatzaren 11tik; hilaren 18an irizpide berriak ezarri dituzte, konfinamendua arintzeko.


Foulayronnes - Wikipedia, entziklopedia askea.\n44° 14′ 22″ N, 0° 38′ 53″ E / 44.2394°N,0.6481°E / 44.2394; 0.6481Koordenatuak: 44° 14′ 22″ N, 0° 38′ 53″ E / 44.2394°N,0.6481°E / 44.2394; 0.6481\nAgen, Bajamont, Castella, Colayrac-Saint-Cirq, La Croix-Blanche, Laugnac, Madaillan eta Pont-du-Casse\n5.430 (2017ko urtarrilaren 1a)\n2.840 (%52.3) 2.590 (%47.7)\nFoulayronnes (frantsesez eta ofizialki: Foulayronnes) Okzitaniako udalerri bat da. Administratiboki Frantziako Lot-et-Garona departamenduan dago, Akitania Berria eskualdean. 2013an 4902 biztanle zituen.\n2007an Foulayronnes udalerrian erroldatutako biztanleak 4.902 ziren. Familiak 1.976 ziren, horien artean 504 pertsona bakarrekoak ziren (212 bakarrik bizi ziren gizonak eta 292 bakarrik bizi ziren emakumeak), 692 seme-alabarik gabeko familiak ziren, 632 seme-alabak dituzten bikoteak ziren eta 148 seme-alabak dituzten guraso-bakarreko familiak ziren.\n2007an 2.114 etxebizitza zeuden, 2.014 familiaren etxebizitza nagusia ziren, 16 bigarren erresidentzia ziren eta 84 hutsik zeuden. 1.746 etxeak ziren eta 360 apartamentuak ziren. 2.014 etxebizitza nagusietatik 1.453 bere jabearen bizilekua ziren, 531 alokairuan okupaturik zeuden eta 30 doan lagata zeuden; 23 etxek gela bat zuten, 103 etxek bi zituzten, 210 etxek hiru zituzten, 628 etxek lau zituzten eta 1.050 etxek bost zituzten. 1.692 etxek euren parking plaza propioa zuten azpian. 844 etxetan ibilgailu bat zegoen eta 1.068 etxetan bat baino gehiago zituzten.\nFoulayronnes udalerriko biztanleria-piramidea 2009an .\n2007an lan egiteko adina zuten pertsonak 3.280 ziren, horien artean 2.324 aktiboak ziren eta 956 inaktiboak ziren. 2.324 pertsona aktiboetatik 2.165 lanean zeuden (1.077 gizon eta 1.088 emakume) eta 159 langabezian zeuden (74 gizon eta 85 emakume). 956 pertsona inaktiboetatik 371 erretiraturik zeuden, 388 ikasten zeuden eta 197 "bestelako inaktibo" gisa sailkaturik zeuden.\n2009an Foulayronnes udalerrian 2.066 unitate fiskal zeuden, 5.061 pertsonek osaturik. Pertsona bakoitzeko diru-sarrera fiskalaren mediana urteko 21.036 euro zen.\n2007an zeuden 164 komertzioetatik, 3 erauzte enpresak ziren, 3 janari enpresak ziren, 5 bestelako produktu industrialen fabrikazioko enpresak ziren, 25 eraikuntza enpresak ziren, 35 ibilgailuen saltze eta konpontze enpresak ziren, 8 garraio enpresak ziren, 6 ostalaritza eta jatetxe enpresak ziren, 3 informazio eta komunikazio enpresak ziren, 11 finantziazio enpresak ziren, 7 higiezinen enpresak ziren, 31 zerbitzu enpresak ziren, 16 administrazio publikoko enpresak ziren eta 11 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 47 zerbitzu publikoetatik, 1 posta bulegoa zen, 1 banku bulegoa, 7 ibilgailuen konpontzeko eta nekazaritza tresnetako lantokiak, 1 autoeskola, 3 igeltseroak, 8 margolariak, 4 zurginak, 2 iturginak, 5 argiketariak, 4 ile apaindegiak, 1 albaitaria, 5 jatetxeak, 2 higiezinen agentziak, 2 tintoreriak eta 1 apaindegia.\n2000. urtean Foulayronnes udalerrian 41 nekazaritza-ustiategi zeuden, 1.260 hektarea erabiltzen.\n2009an haur-eskola 1 eta lehen-hezkuntzako eskola 1 zegoen. Foulayronnes udalerrian lizeo teknologiko bat zegoen 382 ikaslekin.\nMadaillan (3,5 km)\nPont-du-Casse (4,4 km)\nBajamont (5,4 km)\nLa Croix-Blanche (5,8 km)\nLaugnac (6,0 km)\nSembas (6,5 km)\nAgen (6,8 km)\nCastella (6,9 km)\nLe Passage (7,2 km)\nBNF: 15261181s (data)


Iturriberriko biribilgunea egonkortzeko lanak Gabonak pasata hasiko dira - Gaurkotasuna - Hondarribia\n“2003. urtean Iturriberriko biribilgunea egin zenean, harresietatik hurbilen dagoen gunean harrizko horma bat eraiki zen” esan du Txomin Sagarzazu Alkateak. “Badirudi ez zela lan hori materiale onenekin egin eta orain egitura egonkortzeko lanak ezinbestekoak dira”.\n“Denborak eta trafiko astunak gunea ahuldu egin dute, eta bertan egindako ikerketa teknikoek aholkatzen dutenez, ezinbestekoa da biribilgunearen azpiko lurren hustuketa eta berriro ere lurrez bete eta horma berri bat egitea”.\n“Lanak orain hasi eta Gabonetan eten beharrean, egokia iruditu zaigu Gabonak igaro eta berehala hastea. Hala, udaberrirako amaitzea aurreikusten da. Aurrrekontua 401.600 euro gehi BEZ-ekoa da eta Construcciones Moyúa izango da enpresa eraikitzailea” dio Sagarzazuk.\nObrak nagusiki biribilgunearen zati bati eragingo dio, baina trafiko aldetik zenbait aldaketa izango ditu, hiriaren erdigunean dagoen azpiegitura baita.\n* Harresilanda kaletik etortzen diren autoek, nahitaez ezkerrera eta Jaizkibel Etorbidetik gora egin beharko dute, Soroeta kalera ezingo baita sartu.\n* Portutik igotzen direnak, nahitaez eskuinera egin eta Sokoa aldera joan beharko dute.\n* Soroeta auzotik ezingo da biribilgunera heldu, eta Sokoatik izango da irteera.\n* Obrak dirauen bitartean, Harresitik hurbil dagoen bidegorri eta oinezkoen bidea itxi egingo da.


“Kalitateari eta kokapen geografikoari esker krisiak ez du komertzioa gogorrago jo” – Irunero\nPosted on 2013(e)ko irailak 18 by Irunero\nJose Ignacio Bermudez, MUGAN\nMerkatarien Elkarteko presidentea\nAzken bost urteotan Irungo merkataritza sektorean 750 lanpostu galdu dira eta 200 denda itxi dituzte. Datuak kezkagarriak badira ere, Jose Ignacio Bermudezen ustez gure komertzioaren kalitatea eta hiriaren kokapen geografikoa dira krisiak gogorrago jo ez izanaren arrazoi nagusietako bi.\n– Zehatzago, zein dira datuak?\n2008. urtean 1.250 saltoki zeuden eta 3.373 langile zituen sektoreak. Gaur egun, 1.042 saltoki eta 2.629 langile.\nEstablezimendu-dentsitateak oso altua izaten jarraitzen du: 16,89 denda 1.000 biztanleko.\n– Datu hauei begira, nolakoa da egoera?\nBeste sektore guztietan bezala, egoera ez da ona. Gainera, udaberrian euria erruz egin du eta horrek eragin kaltegarria izan du, batez ere sektorean pisu handia duten oinetako eta arropa-dendetan. Halere, Irun, merkataritzari dagokionez, indartsu dabil. Komertzioaren kalitatea, profesionaltasuna eta Irunen kokapen geografiko ona dira krisiak hain gogor jo ez izanaren arrazoi nagusiak. Gainera bezero-ihesa txikia da; alegia, irundarren gehiengo handi batek Irunen erosten jarraitzen du.\n– Nolako eragina izan du Mugan Elkartean?\nKrisia gora behera, elkartekide kopurua mantendu da. Baja gehienak itxi duten dendariei dagozkie. Elkartekideak pozik daude Muganen kudeaketa eta ekimenekin. Zorionez Irunen merkatariek badakite elkartearen bidez denon onura bilatzen dela; horregatik, bazkideen kopurua ez da asko murriztu. Hain zuzen hori eskertu nahi diet guztiei, elkartean mantendu izana. Eskertzekoa da, baita ere, Udalak merkatariei zuzendutako ekimenetan Muganeko kideak beti kontutan hartzen dituela, pizgarriak eskainiz.\n– Zein ekimen burutzen ari da Mugan merkataritza bultzatzeko?\nIrundarrak Irunen kontsumitzera bultza-tzeko sentsibilizazio kanpaina burutzen ari gara hilabete hauetan. “Kontsumi ezazu Irunen, denon onurako” da goiburua. Bertako dendetan erosiz gero dirua hemen geratzen da: merkatariak bere zergak ordaintzen ditu, beste establezimenduetan erosten du, iturginen zerbitzua beharko du, tailerrena…\n– Merkataritza Biziberritzeko Plana lantzen hasia da. Zein izango dira ardatzak?\nEusko Jaurlaritzak finantzatu eta Udalak kudeatuta aurrera eramango da, merkatarien parte-hartzearekin. Orain artekoan aurkezpen bat besterik ez da egin eta hemendik aurrera ekintzak zehaztu beharko ditugu. Erabateko estrategia lantzea du xede, hainbat hobekuntza sustatuz: azpiegiturak, lehiakortasuna, hirigintza…\n– Elkarteak zer eskatuko lioke Planari?\nGure nahia da Planak asoziazionismoa indartzea, kontsumoa areagotzea eta dagoeneko finkatuta dauden establezimenduak bultzatzea. KBiziak bezalako ekimenak oso ongi daude establezimendu berriak ireki daitezen; baina, laguntzeko orduan, urte asko lanean daramatzaten merkatariengan ere pentsatu behar da.\n– Euskara eta merkataritza. Zein da\nbikotearen egoera eta etorkizuna?\nAgerikoa da gero eta establezimendu gehiagotan euskaraz mintzatzen direla. Muganen aldetik horixe da erronka. Gure ekintza guztietan euskara zein frantsesa ere erabiltzen dira. Erakundeei dagokienez, Udaleko Euskara Arloarekin aspaldi ari gara elkarlanean.\nPosted in InformazioaTagged Mugan. JI bBermudez\nOlaketa Judo Klubak lau domina lortu ditu Euskadiko Txapelketan


Ruta :: Tontorretako Ikuspegia - Oinezko ibilbidea: Tontorretako Ikuspegia - Oficina de Turismo de Durango\nRuta :: Tontorretako Ikuspegia\nIbilbidea Tabirako San Pedro elizako parkean hasten da. Ezkerraldera jo eta Mañaria erreka gurutzatuko dugu.\nZubia igaro eta eskuinalderantz hartuko dugu, aldapan gora. Bidearen eskuinaldean baserri bat ikusiko dugu, eta apur bat aurrerago, eskuinaldera, porlanezko bide bat. Horixe hartuko dugu.\nAldapa osoa igotakoan, bidegurutze batera helduko gara. Bertan harri-txintxarrezko bidea hartuko dugu. Hurrengo gurutzean, eskuinaldera hartuko dugu, bide asfaltatuan gora.\nHemendik lasterrera, ikuspegi zoragarria dago: Untzillatx, Astxiki, Alluitz, Anboto… Bidea jarraituta Larringan errotara helduko gara. Bertan, asfaltoa ezkerretara utzi eta errota aurretik igarotzen den belarrezko bidezidorra hartuko dugu.\nLarre berdeak, zuhaixkak eta pinudiak zeharkatuko ditugu beheranzko bidean. Halako batean, asfaltozko bihurgune batera helduko gara. Asfaltozko bidea jarraituko dugu Auzunera heldu arte. Bidearen eskuinaldean harraska bat ikusiko dugu, eta harraska ondoan bidexka bat. Horixe hartuko dugu: Betiko baserritik Atxartera eramango gaituen bidexka.\nBidexka amaitu eta Atxarteko igarobidean sartuko gara, Untzillatx eta Astxiki artean. Atxarteko Kristoaren ermita igaroko dugu, gero erreka gaineko zubi bat: Alboan ur-errota baten aztarnak ikus daitezke. Porlanezko bidean gora jarraituko dugu, eta aparkalekua dagoen tokian, ezkerrerantz hartuko dugu, bidexka baten pendizetan gora. Pagadi bat igaro ostean, Guenzelai izeneko lautadara helduko gara. Guenzalaitik ezkerrera hartuta Artolarako bide malkartsua dago, eta handik Astxikira (ezkerretara) edo Alluitzera (eskumara) joan daiteke. Gu, ostera, beste bidetik hartuko dugu, haitz-magalen paretik doana: Pol-Pol-erako bidea.\nBide erdian, Amilla iturria dago, pagadi eder bat erdian hain zuzen. Aurrera eginez, beste pagadi batera helduko gara, eta han hasten da Pol-Pol-erako aldaparik gogorrenak. Izerdi apur bat bota ostean, Asuntzeko larretara iritsiko gara, Pol-Pol-era.\nLarrearen erdian metal-ureko iturri eder bat dago. Pol-Pol-etik abiatuta inguruko beste paraje eder batzuk ere bisitatu ahal ditugu: Larrano, Anboto edo Urkiolagirre. Bestela, Urkiolako Santutegira daraman pista hartu ahal da.\nOharra: Ibilbide hau ez dago seinaleztatuta.\n13 km 3h eta 30 min 700 m Tartekoa\nJaitsitakoak: pdf kml


EAJ-PNV Gipuzkoako Batzar Nagusiak: EAJ-PNV-REN USTEZ, BILDUREN POLITIKAK GIPUZKOAKO LANGABEZIA HAZIKO DU.\nEAJ-PNV-REN USTEZ, BILDUREN POLITIKAK GIPUZKOAKO LANGABEZIA HAZIKO DU.\nJeltzaleen bozeramaile Markel Olanoren iritziz “Foru Aldundia guztiz desagertua dago; alabaina, ez du ekimenik eta, are gehiago, aurkeztu duen bakarra EAJ-PNVrekin 2012ko aurrekontuei begira lortutako akordioan dagoena da”.\nGaur goizean INEk Estatuko langabezi-tasaren datuak eman ditu. Institutuaren arabera, Espainiako langabezi tasa %24,4 igo da eta, beraz, langabetu kopurua 5,6 milioikoa da. Hala ere, Gipuzkoan datuak bestelakoak dira: Langabezi tasa %10,93koa da, hots, 36.800 pertsona daude lanik gabe.\nEAJ-PNV batzarkide taldearen bozeramaile Markel Olanok datuen hausnarketa egin du: “Ezin dugu ukatu Gipuzkoako langabezi tasa altua denik, baina baldin eta gure inguruarekin alderatzen badugu, Europako bataz bestekoa mantentzen duen lurralde bakarra gara”. Olanoren iritziz, “azken urteetan finkatutako ekonomia-egitura orekatu eta lehiakorra da datu hauen arduraduna; izan ere, Gipuzkoako lanpostuen %85 mantentzea lortu du eta, ondorioz, enpresak lehiakorrak izaten jarraitu dute”.\nHala ere, EAJ-PNVren eledunaren aburuz, “ekonomia-egitura hori arriskuan dago. Adegik esan zuen 2012.urtean atzeraldian sartuko garela eta, hori, berri oso kezkagarria da ekonomia-egoerari nekez eusten ari zaizkion enpresentzat”. Hori dela eta, Markel Olanok segidakoa esan du: “Ezinbestekoa da gure lurraldeko gizarte eragileak zein arlo ekonomikoko eta erakundeetako ordezkariek argi edukitzea lehentasun nagusiena; hau da, gure ekonomia-egitura mantentzea eta garai berrietara egokitzea”.\nEra berean, Markel Olanok honakoa salatu du: “Foru Aldundia guztiz desagertua dago; alabaina, ez du ekimenik eta, are gehiago, aurkeztu duen bakarra EAJ-PNVrekin 2012ko aurrekontuei begira lortutako akordioan dagoena da”.\nOlanok, halaber, Gipuzkoako Ogasunak azken urteetan izandako jarrera azpimarratu du; alta, “kinka larrian zeuden enpresei erronka berriei aurre egiteko ezinbestekoak diren inbertsioak burutzen lagundu die”. Baina aitzitik, jeltzaleen bozeramailearen ustez, “egungo Foru Ogasuna soilik diru-bilketaz arduratuta dago”.\nGainera, EAJ-PNV batzarkide taldearen eledunak segidakoa gogoratu du: “Lehengo legealdian arlo publikoaren eta pribatuaren arteko elkarlana bultzatu genuen ekonomia-egitura indartzeko; izan ere, administrazioaren eta gizarte- nahiz ekonomia-ordezkarien arteko elkarrizketa eta elkarlana ezinbestekoak dira. Beraz, horregatik jaio zen Gipuzkoa Aurrera ekimena. Egun, ordea, arlo honetan dugun errealitatea tamalgarria da”.\nAzkenik, Markel Olanok Bilduren Gobernuaren eredu eza eta kudeaketarako gaitasuna salatu ditu; alabaina, “oso kezkagarriak dira bai gure enpresentzat bai enplegua mantentzen ari diren milaka gipuzkoarrentzat, baita enplegua lortu nahi duten 36.800 langabetuentzat ere”.


Revision as of 21:16, 15 September 2020 by Jcao (talk | contribs)\n5 Bigarren matxinada (1766)\n6.1 Matxinada Soraluzen\n6.2 Matxinada Soraluzen\n6.3 Matxinada Soraluzen\nBigarren matxinada (1766)\nUdalak hornitzaile. Agintariak aberatsak. Libre saltzeko nahi zuten, gutxi zenean. 1765 urtean Carlos III erregeak laboreen tasa kendu zuen. Gariaren liberalizazioa. Merke zelakoan eta ekoizleek prezio hobea izateko. 1761 eta 1765 artean oso gari gutxi jaso zen Gaztela osoan, eta prezioa bikoiztu zen: Eta 1765 urteko uzta oso eskasa izan zen. Ondorioz, Espainia osoan 100 matxinada baino gehiago (Madrilen bertan Esquilacheren matxinada ospetsua) Gipuzkoako Aldundiak gari esportazioa debekatu zuen, baina aberatsek itsasotik Gaztelara bidaltzen zuten. Ondorioz, Probintzia gabe geratu zen. Azkoitian apirilaren 13an hasi, Azpeitiara pasa ziren arratsaldean. Agintari eta aberatsei Azpaitiako kapitulazioak sinatzera behartu zituzten. Elgoibsr gero (apirilak 16). Hemendiak Mutrikura (Ondarrua eta Berriatua). 2000 lagun Elgoibarrera, baina herriko agintariek uzteko esan zien, eta Bergara eta Gasteizko merkatuetan legeak ladaraziko zituztela. Guztira 300 lagun bueltatu ziren Elgoibarrera (bertakoak, Altzoakoak eta Mendarokoak). Apirialk 20an Eibarren kapitulazio ak sinatu zuten. Apirilak 21ean goizeko 11etan hasi ziren Bergararuntz\nApirilaren 21ean Elgoibarren hainbat herritar bildu eta Bergarara oinez joatea erabaki zuten, matxinada han pizteko. Martxa horretan Altzola eta Mendaroko baserritarrei eskatu zitzaien agertzea, edo bestela isuna izango zutela. Bergarara bidean, Soraluzen gelditu ziren, matxinada pizteko asmoz. Baina bertan bazekiten helduko zirela, bergararrek esanda, eta beraz bolborarekin hartu zituztenBatzuk, soraluzetarrak bildu ez zitzaiela ikusita, atzera egin zuten Elgoibarrera. Bergarara iritsi zirenak, berriz, bertan atxilotu zituzten. (700 pertsona)\nUrte horretako apirilaren 22ko notario-akta baten arabera, hilaren 18ko arratsaldeko hiru eta erdiak aldera, Bergarara iritsi ziren Placenciako bi errejidore, "Parte ematera... Elgoibarko Amotinatuak Placenciako hiribilduan zeudela, eta haiek, indarrez eta haien aurrean, bertako zenbait bizilagun ekartzen zituztela, baina ziurtatzen zutela Placenciako bizilagunak zirela, nahiz eta armatuta etorri, bakean sartuko zirela eta Estortsioa, ezta inolako ostikokeriarik ere hiribildu honetan ", eta izan ere, plazentinoak modu baketsuan sartu ziren Bergaran, eta bertako plazan" lurrera bota zituzten beren armak eta vanderak, hiribildu noble hau garaituz ". Baina Elgoibarkoak erretiratzearen benetako arrazoia eta Bergarako Udalaren jarrera ez dira oso argiak. "Matxinada igaro ondoren, Gipuzkoako komandante nagusiak" Elgoibarrera itzultzean "aurkitu zituen Bergarako jatorrizko kapitulazioak," Modu autentikoan jarrita, Motrikokoen lekualdaketa hitzartu baten oinean, hari atxikitzearen bidez ". Itun horiek, hain zuzen ere, erregidore batek, alkateordeak eta hiru elizgizon bergararrek sinatu zituzten, alkatearen arabera "eskatzen zen lasaitasun publikoa lortzeko engainu artifizial" gisa. Iturria: Fernández Pinedo:\nRetrieved from "http://www.sorapedia.eus/index.php?title=Matxinadak_(eu)&oldid=20883"


MAIATZAREN BATEAN, HIRU ETA MILA ALDIZ ERREBELDE!\nData: apirilak 30, 2018\nBilgune feministak irakurketa interesgarria egin du maiatzaren 1erako:\nFeminista izanik ezkertiarra ez denak, estrategia falta du. Eta ezkertiarra izanik feminista ez denak, sakontasuna. ROSA LUXEMBURG\nEzagutzen dugun mundua desegiten ari da, kapitalismoa birfundatze ziklo batean baitago. (Kapitalismoa izendatzen dugunean, dominazio sistema patriarkalarekin eta kolonialistarekin duen artikulazioan ulertzen dugu). Aurrerabidearen, berdintasunaren eta ongizatearen promesarekin seduzitu nahi gintuen kapitalismo batetik, maskararik gabe, gutxi batzuentzako lekua besterik ez dagoela aitortzen duen kapitalismo batera igarotzen ari gara. Atarian dugun proiektu neoliberala sakontzen ari da, bai autoritarismoan, bai klase hierarkia arrazistetan eta patriarkaletan; besteak beste: ondare komunen pribatizazioak, bioekonomiak, proiektu estraktibistak, nazioarteko merkataritza eta inbertsiorako itun berriak, finantzaren nagusitasuna, feminizidioak… Botere korporatiboak gobernatzen dituen zelaiak areagotzen doaz, herritarren esplotaziorako forma berriak sortu eta gure bizitzen prekarizazioa muturrera eramaten duen bitartean.\nHalaber, feminismoak kapitalaren oinarri sexuatua eta generoaren dimentsio sozioekonomikoa bistaratu dizkigu, emakume eta gizonen arteko bereizkeria kapitala hedatzen jarraitzeko estrategia politikoekonomiko baten baitan kokatuz. Baina, batez ere, zeregin bat jarri du borroka antikapitalistaren erdigunean: sistema erasotzeko, haren ardatz heteropatriarkala suntsitu behar da.


Jotak Nafarroako Kultura Intereseko Ondasunaren izendapena jaso du — dantzan.eus\nHemen zaude: Hasiera › Albisteak › Jotak Nafarroako Kultura Intereseko Ondasunaren izendapena jaso du\nJota Lesakako sanferminetako aurreskuan, Lesaka, 2019-07-07. Argazkia: Amaiur Aristi - Dantzan CC-BY-SA\nKultura intereseko ondasun inmaterial aitortu du jota Nafarroako Gobernuak. 2019ko azaroaren 27an Foru Exekutiboak eginiko bilkuran erabaki zen Nafarroako Jotari izendapena ematea eta pasa den otsailaren 25ean egin dute ospakizun ekitaldia.\nOrtzadarreko dantzariak Nafarroako jotaren Kultura Intereseko Ondasun izendapenaren ekitaldian, Iruñea, 2020-02-25. Argazkia: Ortzadar\nKulturako Zuzendaritza Nagusiak 2019ko apirilean hasi zuen izendapenaren espedientea, Navarjota kultur elkarteak eskatuta. Navarjota elkarteak eta Nafarroako Unibertsitate Publikoko (NUP) Ondare Inmaterialaren Katedrak elkarlanean abiatutako prozesuaren emaitza da izendapena. Jotarekin lotutako talde, erakunde eta pertsonekin eztabaida-taldeak egin dituzte. Hausnarketa horretan, izendapena babestu, jotaren arriskuak identifikatu eta konponbideak proposatu dituzte.\nJota adierazpen oso orokorra da eta izendatu beharrekoa zehaztea ez da horren erraza. Alfredo Asiain, NUPeko Ondare Immaterialaren Artxiboko zuzendari teknikoak azaldu digu Jota estilo musikalak, bere osotasunean, jaso duela aitortza. Izendapenak bere baitan jasoko ditu jota dantzatua, abestua eta musikariek interpretatua.\nOrtzadar Euskal Folklore Elkarteko kideak Nafarroako jotaren Kultura Intereseko Ondasun izendapenaren ekitaldian, Iruñea, 2020-02-25. Argazkia: Ortzadar\nMerezimenduzko edo beharrezko izendapenak bereizten ditu Asiainek. Bere ustez badaude adierazpen batzuk, bertsolaritza esaterako, babeserako neurri handirik ez dutenak behar, baina egungo egoera onagatik merezimenduzko aitortza jaso beharko luketenak eta dutenak.\nJotaren kasuan, eztabaida taldeetatik hainbat arazo identifikatu dira. Jota dantzatuan esaterako dantzak feminizatu dira eta taldeetan mutilak bilatzeko zailtasunak daudela ikusi da. Jota kantatuan, berriz, adineko ikusleengana bakarrik iristen direla uste da, ez dago berritasunik. Identifikatu diren arazo eta beharrak konpontzeko neurriak aplikatu behar direla dio orain Asiainek.\nOtsagabiko jota, Otsagabia, 2007-09-08. Argazkia: Aritz Ibañez - Dantzan CC-BY-SA\nIzendapenari baino neurriei eta hausnarketari ematen dio garrantzia. "Guretzat interesgarriagoa da izendapena baino, adierazpenak ikertu eta horietan sakontzea. Adierazpen horien arriskuak identifikatzea eta ikustea ze etorkizun duten. Indartzean, proiekzioan edo eguneratzean egin behar da lana". Txostenean jotaren babeserako plana egitea proposatzen da. "Ardatz nagusiak ikerketa, dokumentazioa, hezkuntza eta transmisioa izango lirateke. Kolektiboen barruan neurriak hartu eta sentsibilizaziorako neurriak ere aurreikusten ditugu". Zenbait taldek tradizioan oinarritutako dantza berriak sortu dituzte, "horrek behar luke lan ildoa". Garai berrietara egokitzea beharrezkotzat jotzen du.\nEstilo musikal osoari eman zaio izendapena eta horrela esan daiteke Nafarroako dantza ziklo batzuek ere hartu dituela izendapenak: Otsagabiko jota, larrain-dantzako jota, Erriberako paloteadoetako jotak...\nJota San Blas soka-dantzan, Iruñea, 2019-02-03. Argazkia: Argazkia: Ivan Delgado\nNafarroan aitortza merezi duten dantza zoragarri asko daudela uste du Asiainek. Ortzadar Euskal Folklore Elkartea, dantzen inbentarioen inguruko lanean ari da Nafarroako Dantzen Atlasarekin eta "pixkanaka joan beharko genuke aukeratzen". Lesakako dantzen zikloa edota Otsagabiko makila-dantzek aitortza jaso dezaketela uste du. Esan digu, askotan, zalantzak dituztela dantza jakin bati eman behar zaion izendapena edo festa osoari. Bestalde, Altsasuko inauteriak ere oso interesgarriak direla uste du eta aitortza jasotzeko egokiak izan daitezkeela.\nOraingoz, jotaz gain Nafarroan Iturengo eta Zubietako inauteriek, Luzaideko Bolant Egunak eta Cortesko paloteadoak dute Kultura Intereseko Ondasunaren izendapena.


NEURRI BERRIAK | Gizartea | Berria\nLabiren aholku batzordeak astelehenean hartutako neurriak Euskal Herriko Agintaritzaren Aldizkarian argitaratu ziren atzo, eta gaur sartuko dira indarrean Araban, Bizkaian eta Gipuzkoan. Abendutik indarrean zeuden neurri batzuk gogortu, beste batzuk bere horretan utzi, eta beste hainbat malgutuko dira. Neurri berriak otsailaren 1a arte egongo dira indarrean. Hona neurri esanguratsuenak:\nProbintzia arteko joan-etorriak. Ezingo da norbera bizi den lurraldetik atera, eta ezin izango da beste probintzia batera joan. Probintziatik atera ahal izango da soilik ondorengo kasuetan eta behar bezala justifikatuta: osasun arrazoiengatik, lan egiteko, ikasteko, menpekotasun bat duten pertsonak, edota haurrak eta adinduak zaintzeko, eta jarduera profesionalak egin ahal izateko.\nEremu gorriko udalerriak. Azken hamalau eguneko intzidentzia tasa 100.000 biztanleko 500 positibotik gora duten herrietan debekatuta egongo da haietatik irtetea, baita alboko herrietara joateko ere. Udalerritik atera ahalko da soilik ezinbesteko jarduerak egiteko bada. Astelehenero eta ostegunero eguneratuko da itxita egongo diren udalerrien zerrenda.\nUdalerri mugakideak. Dekretuak jasotzen du udalerri mugakideetarako joan-etorriak baimenduta egongo direla, nahiz eta udalerri horiek beste probintzia batean egon. Salbuetsita egongo dira mugakide diren udalerrien arteko joan-etorriak, baldin eta azken hamalau egunetako intzidentzia metatua 500 kasutik gorakoa bada herri horietan.\nEskola kirola: Baimenduta egongo da eskola kirola egitea, baina soilik entrenamenduetarako, gehienez sei laguneko taldeetan eta aldagelarik erabili gabe. Eremu gorriko udalerrietan ezin izango da eskola kirolarik egin.\nKirol jarduerak: Kirol jarduera federatuetan lehiaketak eta entrenamenduak egin ahal izango dira.\nKontzertuak: Musika eta ahots-entsegu ez-profesionalak debekatuta egongo dira.\nDantza taldeak: Dantza talde ez-profesionalek entseguak egin ahal izango dituzte.\nJoko eta apustu etxeak: Ireki ahal izango dituzte; ostalaritzak dituen neurri murriztaile berberak errespetatu beharko dituzte leku horietan.


Iraupen Eskiko Aurkezpena\nAdituek garaian garaiko produktuak kontsumitu behar direla diote, beharbada hoberenak direlako.\nIraupen eskia, fruiturik onenaren moduan, bere garaian egiteko kirola da.\nMendi eta basoak txuriz estaltzen direnean, iraupen eskiak aukera paregabea ematen digu paisaia zoragarriak eta naturan kirola egiteak ekartzen dizkigun sentsazio izugarriak edukitzeko.\nUrtarriletik martxora astebururo irteerak antolatzen ditugu sentsazio horien bila joanda. Negu bakoitzean Val d”Azun, Pont d´Espagne, Nistos, Campan-Payolie, Le Somport edo gertuago dauden Abodi eta Issarbe bisitatzen ditugu. Guztira ehunka kilometro dira, non eskiatzaileak primeran pasatzen duten, maila batekoak zein bestekoak.\nBakarka edo taldean joanda, aisialdiko iraupen eskiko CVCEko taldeak, gure gustuko kirola hau elkartekideekin partekatzea egiten du posible neguan zehar.\nIraupen Eskiko sailaren arduraduna (aisialdiko eskia)\nVasco de Camping Elkarteak bere lehen urteetatik eski lasterketa eduki du bere jardueren artean. Gaur egun, Iraupen Eskiko sailaren partaideek, elkartearen aitzindari haien gogo berberaz ari gara lanean.\nGure taldea adin guztietako eskiatzailez osatua dago, haurtzarotik hasi eta beteranoak arte. Pirinioetan egiten diren iraupen eskiko lasterketa gehienetan parte hartzen dugu, lasterketa herrikoiak izan nahiz federatuak izan.\nUrtean zehar, kontzentrazio eta entrenamenduak egiten ditugu. Ez gara, ordea, errendimenduan soilik oinarritutako taldea. Gure nahia da, batez ere, hasten ari diren gazteei baliabideak eta esperientzia eskaintzea. Lehentasunezko helburua dugu bizitza guztirako eskiatzaileak osatzea. Beste modu batera esanda, lehiaketaz gozatzea, lortutako emaitza kontutan hartu gabe.\nEski lehiaketak erakartzen bazaitu, talde honetan ongi etorria izango zara, eta ahal den neurrian behar den laguntza eskainiko dizugu, lehiaketari begirako baliabideen eta formazioaren bidez.\nIraupen Eskiko sailaren arduraduna (lehiaketa eskia)


V. Sinposioa: Gizarte-taldeen estatutu juridikoa Euskal Herriko lurraldeetan: Erdi Arotik gure garairaino | Iura Vasconiae\nV. Sinposioa: Gizarte-taldeen estatutu juridikoa Euskal Herriko lurraldeetan: Erdi Arotik gure garairaino\nJakitea eta ulertzea gizartea osatzen zuten taldeek haien egoera juridikoaren emaitza gisa gizartean zer egoera eta espazio zuten; hau da gizarteko estatusa finkatzen zuten zer araudiren eraginpean zeuden.\nEuskal Herriak gai honetan eskaintzen digun ikuspegia oso zabala eta askotarikoa da, bai talde batzuk lurralde batean edo batzuetan bakarrik zutelako presentzia, bai lurraldeetako ordenamendu juridikoak ere desberdinak zirelako batean eta bestean, eta hala gizarte-egitura ezberdinak sortzen zituzten.\nErdi Aroan agerikoa zen jada aniztasun hori, besteak beste, talde etno-erlijiosoen presentzia ez zelako berdina batean eta bestean, batzuk besteak baino baztertuago zeudelako eta Aro Modernoan Europako esparruan ondo txertatutako erakunde sozialekin batera, beste erakunde batzuk ere baziren, originaltasun handiko bereizgarriak zituztenak. Biak estamentuzko gizarteak ziren, baina bigarrenean, ia herritar guztiak nobleak ziren, horrek dakartzan ondorioekin.


"Bilbo kontatzeko" era bat (bideoa) "Bilbo kontatzeko" era bat (bideoa)\nHome Turismoa “Bilbo kontatzeko” era bat (bideoa)\n“Bilbo kontatzeko” era bat (bideoa)\nKristian Soto Redondo euskal gazte bat da, Bilbokoa, Mexikon eta AEBn bizi dena, eta laster hasiko dena Iberoamerika puntatik puntara hartuko duen dokumental bat egiteko abenturan. Lan horretaz, seguru, asko berba egingo dugu.\nBaina gaur hartaz hitz egingo dugu proiektu hori dela medio. Izango da betarik. Gaur gure irakurleekin partekatu nahi dugu, prestatu duen bideoa, zeregin bitxi bat duena.\nBilbon bere familia bisitatzeko bidaietako batean, bideo bat grabatzea erabaki zuen, AEBko eta Mexikoko bere lagunek bere hiria hobeto ezagutu zezaten. Jakina, ez da bideo turistiko bat, ezta hiri honetako gauza nagusien ikuspegi zehatza eman nahi duen dokumentua ere. Ikuspegi pertsonala da eta esan dezagun, futbolak eta bertako taldeak, Athletic-ek, leku nagusi bat dutela.\nBaina bada barne diskurtso bat bideo honetan, atentzioa eman diguna. Gerta daiteke gure subkontzientea izatea, edo oso geure ikusmoldea. Guk hala ikusi dugu behinik behin.\nErreportajean urak duen presentziaz ari gara. Presentzia horrek hiru gune aipatzen ditu, funtsezkoak gaur ezagutzen dugun Bilbo ulertzeko.\nLehenbizikoa Ibaizabal itsasadarreko ura da, horren inguruan eratzen da portua eta gaur Bilbo izenez ezagutzen dugun herrigunea.\nBigarrena, Getxo eta Bakioko irudiduna, Bizkaiko golkoko ura da, horretan zehar aurrera eginda irten dute euskaldunek mundura oso antzinatik.\nBada hirugarren ur foku bat, askotan oharkabean igarotzen dena. Ur geza funtsezkoa Bilbo Metropolitarrak aurrera egiteko. Ullibarri-Ganboako urtegia, Araban kokatua, Euskal Herriaren barrualdean eta itsasotik urrun, baina horixe izanik iturrietako bat, bilbotarrek iturria irekitzean, han “Bilboko ura“, ospetsua, isur dadin.\nUr hori, kondairak alde batera lagata, Europako edozein kaniletan dagoen urik onenetako bat da, Bilbao Bizkaia Ur Partzuergoa-ri esker.\nHemen duzue bideoa. Gozatu hartaz.\nBilbo zure oinetan / Bilbao a tus pies\nPrevious articleChris Michael (un “paracaidista con orejeras”*): “Los bilbainos parecen desproporcionadamente acomodados”\nNext articleAthletic-en peña ofiziala fundatu da New York-en


Eleberriak, Iona uharte bakartian idatziak, salmenta arrakasta handia izan zuen, eta XX. mendean eragin handiena izan duten liburuetako bat da. XX. mendeko hasierako trilogia distopikoko lan gorentzat jotzen da, Aldous Huxleyren Bai mundu berria eta Ray Bradburyren Fahrenheit 451ekin batera. 2007an Txalaparta argitaletxeak eman zuen argitara euskaraz lehendabizikoz, Oskar Aranaren itzulpena zela medio.\nAskok paralelotasuna ikusten diete gaur egungo gizarteari eta 1984ko mundukoari, gizarte orwelliar hartan bezala bizi garela iradokiz. Orwelliar hitza portaera totalitario eta errepresiogileak dituen gizarte edota erakundeen sinonimo bihurtu da.\n1984an Michael Radford zuzendariarena: Richard Burtonek O'Brien antzeztu zuen, bere azken antzezlanean.\nGeorge Orwellek The Last Man in Europe (Europako azken gizona) izenburua jarri zion eleberriari. Hala ere, Erresuma Batuko eta AEBetako argitaldariek izenburu hori aldatu zioten, merkataritza-arrazoiengatik. Izan ere, liburuko istorioa urte horretan kokatzen da. Halaber, eleberri gehiena 1948an idatzi zen: 1984, beraz, 1948 zenbakiaren aldaera ere bada.\nEgiaren Ministerioan hainbat urtetan lan egin eta gero, Winston Smith konturatu da historia berridazteko egiten ari den lana iruzur handi baten zati bat besterik ez dela, eta Alderditik datozen informazio guztiak nahita egindako gezurrak direla. Anaia Nagusiaren zainketari —etxeetan ere gertatzen denari— iskin egiteko, Juliaren maitasuna aurkitu du. Julia ere sistemarekin desengainatuta dago.\nBiok Anaidia izeneko erresistentziako taldearen kide egin dira, Emmanuel Goldsteinek gidatutako erakundeko kide: Anai Nagusia bezalako nonahikoa da, eta liburua idatzi omen du. Hala ere, Anaidia Alderdiaren beste kontrol-tresna besterik ez da.\nPentsamendu-poliziak Winston eta Julia atxilotu ditu, baita torturatu ere Maitasunaren Ministerioan. Winston 2+2=5 enuntziatua egia dela onartzera behartzen dute. Tortura luzeak jasanda, 101. gelan sartzen dute tortura gogorrena jasotzeko. Winstonek azkenean onartzen du egia dela Alderdiak esaten duena eta ez berak aditzen duena. Askatua izan eta gero Julia aurkitzen du kalean. Julia ere torturatu dute. Biak ezgai dira harreman hurbila mantentzeko eta bi ezezagun gisa agurtzen dute bestea. Beraz, Alderdiaren helburua bete da: Winston eta Juliaren arteko maitasuna Anaia Nagusiarenganako maitasun bihurtu da. Hala ere, Winston badaki egunen batean hilko dutela, badaki nola hilko duten, baita aztarna txikirik ere utzi gabe desagertuko dela ere.\nBi Minutuko GorrotaldiaAldatu\n(Gaztelaniaz) Proposamen didaktiko bat (DBH-Batx)\nAipu famatuak: 1984 (eleberria)\nAzken aldaketa 16 martxoa 2021(e)an, 18:49(e)tan\nOrriaren azken aldaketa: 16 martxoa 2021, 18:49.


Alde handiak prezioan eta prestazioetan | Revista - Part 3\nBederatzi MP3 erreproduzitzaileak, banan-banan\nCREATIVE "Zen NanoPlus"\n/imgs/20051201/creative.jpg 112,61 euro, 512 Mb\nOsoko kalitatea: ona.\nKalitatea eta prezioaren arteko erlazio egokiena Bermeei buruzko araua urratu egiten du: legeak xedatuak dituen bi urteetatik bakarra eskaintzen du. Deskarga elektrostatikoak aplikatzean, aparatua itzali egiten da eta ez du adierazten, martxan berriro hasteko, "reset" botoia sakatu behar dela (araua urratzen du). Doinuak MP3 formatuan ez ezik WMA ere erreproduzitzen du.\nErabilera proba: 7,2 puntu. Txikia, eroateko erraza, menu soila, ongi baloratutako irratia dauka.\n/imgs/20051201/sony.jpg 104 euro, 512 Mb\nAukera polita honakoa ere, bateriak irauten duenagatik batez ere (49,5 ordu). Bermeei buruzko araua urratzen du: ez du agiririk ematen. Pantailarik txikiena (141 mm2) eta pieza osagarri gutxien dauzkan erreproduzitzailea. Ez dauka irratirik. Doinuak iragan ahal izateko berariazko programa baliatu behar du (Windows-en bakarrik funtzionatzen duena). MP3 ez ezik, WMA, WAV eta Atrack3 (Sony-ren formatua) erreproduzitzen du.\nErabilera proba: 6,1 puntu. Memoria ahalmen handia Atrack3-n (bere formatuan). Bere kontrolak ez zaizkie epai mahaiko kideei atsegin.\nSamsung "YP-ST5X Yepp"\n/imgs/20051201/samsung.jpg 142,55 euro, 512 Mb-ko aparatuetan garestiena\nAukera polita honakoa ere, Ogg formatu librean irakurtzen duen bakarra delako; horrez gainera, MP3, WMA, WAV eta ASF sistemetan ere irakurtzen du. Bermeei buruzko araua urratu egiten du: legeak xedatuak dituen bi urteetatik bakarra eskaintzen du. Tenporizadorea daukan bakarra. Pieza osagarri gehien dauzkan laginetako bat.\nErabilera proba: 7,6 puntu, denetan hoberena. Bere diseinua eta pantaila (txikia den arren, beharrezkoa den informazio guztia ematen baitu) gustatu zaizkie epai mahaiko kideei. Funtzioetan eta erabiltzeko erraztasunean hobekien osatuena.\n/imgs/20051201/blu.jpg 99 euro, 512 Mb\nDeskarga elektrostatikoak aplikatzean, aparatua itzali egiten da eta ez du adierazten, martxan berriro hasteko, "reset" botoia sakatu behar dela (araua urratzen du). Txikien eta arinenetako bat. Bateria daukaten lauetatik, sarean entxufatuz eta PCren premiarik izan gabe kargatzen den lagin bakarra. Agendaz hornitua. Autonomia laburrenekoa (6 ordu). MP3 ez ezik, WMA ere erreproduzitzen du.\nErabilera proba: 7,3 puntu. Txikia eta eroateko erraza, diseinua eta erabiltzeko erraztasuna ditu alderdi nabarmenak.\nOregon Scientific "MP120"\n/imgs/20051201/oregon.jpg 133 euro, 512Mb\nUr azpian funtzionatzen du. Pantaila txikienetako bat daukana (168 mm2). Autonomia laburrenetako bat (9 ordu). Honen aurikularren kalitatea eskasenetako bat da. MP3 ez ezik, WMA ere erreproduzitzen du.\nErabilera proba: 6,4 puntu. Pantaila txikia eta USB portuan sartzeko zailtasuna.\nIpod Shuffle "A1122"\n/imgs/20051201/shuffle.jpg 98,83 euro, 512 Mb\nDenetan txikien eta arinena. Bermeei buruzko araua urratu egiten du: legeak xedatuak dituen bi urteetatik bakarra eskaintzen du. Pantailarik ez daukan bakarra. Doinuak iragan ahal izateko berariazko programa behar du (Windows eta Mac OS-en bakarrik funtzionatzen duena). Irratirik ez dauka. USB konektagailua erreproduzitzaileak dauka; haria ez du ezinbestekoa baina hori gabe nekeza gerta daiteke konexioa. Ekualizadorea ez daukan bakarra.\nErabilera proba: 5,8 puntu, denetan txarrena. Ez pantailarik, ez irratirik eta ez ekualizadorerik ez izatea biziki zigortu dute erabiltzaileek.\nIpod Nano "A1137"\n/imgs/20051201/nano.jpg 210,50 euro, denetan garestiena. 2Gb\nOsoko kalitatea: erdipurdikoa.\nAhalmen handienekoa (2 Gb), askozaz ere. Bermeei buruzko araua urratu egiten du: legeak xedatuak dituen bi urteetatik bakarra eskaintzen du. Pantaila handiena dauka (746 mm2), irudiak agertzeko gauza den bakarra, koloretakoa gainera; baina erraz urratzeko modukoa: erresistentzia probak urratu ugari eragin zizkion (denak azalekoak). Doinuak iragan ahal izateko berariazko programa behar du (Windows eta Mac OS-en bakarrik funtzionatzen duena). Irratirik ez dauka. Hainbat funtzioz hornituta dago: agenda, jokoak... Honen aurikularren kalitatea hoberena da.\nErabilera proba: 7,3 puntu. Diseinurik egokiena, senez baliatzeko moduko menua, erraz erabiltzeko modukoa.\nMpio "FG100 Digital Cool"\n/imgs/20051201/mpio.jpg 157 euro. 256 Mb, ahalmen urrienekoa.\nDenetan astun eta handiena, ahalmen txikienekoa, garestienetako bat. Bermeei buruzko araua urratu egiten du: legeak xedatuak dituen bi urteetatik bakarra eskaintzen du. Deskarga elektrostatikoak aplikatzean, aparatua itzali egiten da eta ez du adierazten, martxan berriro hasteko, "reset" botoia sakatu behar dela (araua urratzen du). Pieza osagarri gehien dakartzan ekipoetako bat Bigarren autonomia luzeena daukana (24,5 ordu).\nErabilera proba: 6,8 puntu. Argibide-liburua eta kontrolak ez zaizkie atsegin gertatu erabiltzaileei.\nAcer "Advanced Player QSG"\n/imgs/20051201/acer.jpg 85 euro, denetan merkeena. 512 Mb.\nOsoko kalitatea: eskasa.\nBermeei buruzko araua urratzen du: ez du agiririk ematen. Autonomia laburrenetako bat daukana: 10 ordu eskas. USB konektagailua erreproduzitzaileak dauka; haria ez du ezinbestekoa baina hori gabe nekeza gerta daiteke konexioa. USB 1.0 (mantsoagoa) soilik daukan bakarra. Irratia aurikularrean dauka. Erorikoen proba eginarazi zitzaionean funtzionatzeari utzi zion bakarra.\nErabilera proba: 6,4 puntu. Honen aurikularrak denetan deserosoenak dira eta ez dauka paperezko argibide-libururik.\nJoan aurreko orrira: « Laburbilduz etta konparaketako taula


Piramide Makurra - Wikipedia, entziklopedia askea.\n(«Piramide Ukondotua» orritik birbideratua)\nIrekiera K.a. 2700\n105,07 ( ) × 189,61 ( ) m\nPiramide Makurra, edo Dahshurreko Hegoaldeko Piramidea, Snefru faraoi egiptoarraren aginduz herrialde honetako herria den Dahshurren eraiki zen hil monumentu edo mausoleo bat da. Duen forma, berezia, ustez, egiptoar piramideen eboluzioaren azken fasea den aurpegi lauko piramide bat egiteko huts egindako saiakera bat da.\n2 Hil multzoa\nBerezitasun ugari du eta gauza askotan Snefruren seme izan zen Khufu edo Keopsek eraikiarazi zuen Gizako Piramide Handiaren oso antzekoa da. Bere ezaugarrien artean nabarmentzen denetako bat bere bi sarreretako bat iparraldeko fatxadaren gainean ez egotea da, Egiptoko Inperio Zaharrean halako beste kasurik ez dagoelarik. Era berean, piramideak bere estaldura gehiena oraindik mantentzen duela ere nabarmendu behar da, Egipto guztian hobekien kontserbatuta dagoen piramidea bihurtzen duena eta Eguzkitan distiratzen duena bezala ezagutzea eragin zuena. Bere barnean lau hormetan pausatzen den ganga faltsu bat dago, ezagutzen den antzinakoena dena. Hil multzoak Egiptoko IV. dinastiako bere apaindura aberatsak gainontzeko monumentuetatik bereizten duen tenplu handi baten hondarrak erakusten ditu.\nHil multzoa faraoiaren piramideak eta hegoaldean dagoen 26 metroko altuerako piramide satelite batek osatzen dute, biak ala biak bi metroko altuera duen harrizko harresi batez inguratua. Barruti hau hil tenplu batekin 700 metroko luzerako galtzada baten bidez lotuta zegoen. Haraneko sarreratik urrun dagoenez, hil tenplu hau ez dirudi harrera tenplua edo Haraneko Tenplua denik. Beste alde batetik, tenplu hau benetako haraneko tenpluarekin lotuko zuen bigarren galtzada baten hondarrak daude. Beste edozein piramide multzotan aurki ezin daitekeen berezitasun bat da.\nHil multzoko elementuak.\nSnefruren hil multzoaren perspektiba eta oinplanoa, Dahshur hegoaldean.\n12 graduko angelu aldaketa\nKanpoko atea barrualdetik\n↑ Ingelesez Bent Pyramid = Piramide Makurra edo Makotua, gaztelaniaz Pirámide Acodada = Piramide Ukondotua, frantsesez Pyramide Rhomboïdale = Piramide Erronboidala\nMultimedia: Bent Pyramid\nOrriaren azken aldaketa: 26 urria 2021, 13:29.


Izen banakariak eta multzokariak [Sareko Euskal Gramatika]\nIzen arruntak zenbakarriak (etxe, gezur, auto) eta zenbakaitzak (gose, hotz, gorroto, maitasun, beldur) izan daitezke, hau da, zenba daitezke edo ez. Izen zenbakaitzek ez diote zenbat? galdetzaileari erantzuten, nolako? galderari baizik eta beraz, ezin dira bi, hiru eta antzeko zenbatzaileekin neurtu edo zenbatu, izenondoak har ditzakete:\n*bero asko ⇒ bero handia\n*beldur asko ⇒ beldur handia\n*bide asko falta da ⇒ bide luzea falta da\n*ez dago hainbeste bero ⇒ ez dago halako berorik\nHorrezaz gain, semantikan oinarrituz, izen arrunt banakariak eta multzokariak ere bereizten dira. Banakariak dira, adibidez, gizon, arkatz edo ate. Eta multzokariak dira familia, artalde, armada, haurride, batzorde, barride edo biztanleria, izaki berdinek osatutako multzoak, alegia. Euskaraz, holakoetan, eratorpenera jotzen dugu askotan: liburutegi, haurtzaindegi, eta abar.\nNolanahi ere, izen multzokarietan irizpide semantikoak lausoak dira (egunkari bat, esaterako, artikulu edo bestelako lan idatzien bilduma da), eta sintaxiak ere ez du askotan argitzen. Nolabait esateko, pluraleko adiera izanik, singularreko determinatzailea eta komunztadura hartzen dute izen multzokariek (gure familiak bazkaria du) eta askotan predikatu simetrikoak eta kolektiboak… (armada bidegurutzean bildu zen…), eta abar. Horrek ez du esan nahi, jakina, beti singularrean erabili behar direnik: bi familiak elkartu ziren.\nIzen banakariak: errealitate bat eta bakarra adierazten dute, eta singularreko determinatzailea eta komunztadura hartzen dituzte: gizon, arkatz, ate…\nIzen multzokariak: pluraleko adiera izanik, singularreko determinatzailea eta komunztadura hartzen duten hitzak: familia, artalde, biztanleria…\nBestalde, sintaxiari begiratuz, hitz batzuk banakariak izan daitezke batzuetan, eta multzokariak besteetan:\nanitz jende sartu zen han (banakaria)\njendea ez dator bat horrekin (multzokaria)\nJende hitzaren banako erabilerak pisu handiagoa izan du Iparraldean, eta pertsona hitzaren baliokide gisa ere erabili izan da. Hegoaldean, berriz, multzokari gisa gehiago. Adibide hauek guztiak ageri dira idazle klasikoetan1:\njente baten ohoriaren kontre (Belapeyre, Catechima laburra)\nnork daki beste zenbat mil jenderekin (Mendiburu, S., Igande eta festegunetarako irakurraldiak)\nhirur jenderen izenak dütüt galtho (Eguiateguy, J., Filosofo huscaldunaren ekehia)\netxe bakarretik hiru, lau jendetaraino eraman zituena (Hiriart-Urruty, J., Mintzaira, aurpegia, gizon)\nEgun gehiago erabiltzen da multzokari bezala 2 baina, hala ere, badira banako moduko adibideak ere, eta ez bakarrik Iparraldeko idazleetan:\nHogeita bost mila jende Iruñako Aberri egunean\nEuskadiko jende askok ez du igarri ere egiten daukagun euskal sentimendua\nhogei mila jende pasatu ziren\nHorrenbestez, jende hitza multzokaria izanik ere, zenbaitetan pertsona-ren ordaina da, banakaria beraz, nahiz ez den aurrekoa bezain hedatua.\n1 OEH: Jente baten ohoriaren kontre. Bp I 102. Nork daki beste zenbat mil jenderekin. Mb IArg I 368. Hirur jenderen izenak dütüt galtho. Egiat 238. Etxe bakarretik hiru, lau jendetaraino ereman zituena. HU Aurp 161.\n2 Jende hitzaren erabileraz, ikus Montoya-ren lan hau: "Jende" hitza pluralean erabiltzeaz, 163-174\nEuskara Institutua, EHU, "Izen banakariak eta multzokariak", Sareko Euskal Gramatika (SEG), www.ehu.eus/seg


ARTEAREKIN ETA LITERATURAKIN JOLASEAN | Aldizkaria\nIKASTOLA 208 > ikastolak > ARTEAREKIN ETA LITERATURAKIN JOLASEAN\nAndra Mari Ikastolan, Etxarrin\nARTEAREKIN ETA LITERATURAKIN JOLASEAN\nSakanako Ikastolen II.Arte Proiketua\nIkastola bisitatu duten sei idazleetatik bost sakandarrak dira.\nSei idazle izan dira Andra Mari Ikastolan, bisitan, euren obraz hitz egiteko, ikasleen galderei erantzuteko, euren obrei buruz sortutako artelanak ikusteko. Hori guztia ikastolan eta Etxarriko Kultur-etxean eta udal-liburutegian, Juul kanpainarekin lotuta, irakurzaletasuna eta artea uztartzeko helburuarekin.\nAurtengoan, Sakanako ikastolok (Andra Mari, Iñigo Aritza eta Txioka), Arte proiektuaren bigarren edizioa jarri dugu martxan. Geure kasuan, Andra Mari ikastolako maila ezberdinetako ikasleek, Sakanako idazle baten obra batetik abiatuta, euren artelan propioak sortuko dituzte, ekainean Etxarriko kultur-etxean ikusgai jartzeko. Artelanak egoki egin ahal izateko gainera, idazleak bisitan izan ditugu ikastolan martxoan, ikasleentzako herriko udal liburutegian eginiko solasaldietan. Aipagarria da, ikastola bisitatu duten sei idazleetatik bost, sakandarrak direla.\n-Hitzaldi zikloa Juanjo Olasagarre arbizuarrak ireki zuen martxoaren 6an. DBH 1eko ikasleek “Capone txakurrak bere jabea hil zenean esandakoa” poema irakurri zuten. Ikasleek idazlearen barrenak hustu nahian, galdera zerrenda luzea zeukaten eta Juanjok, banan banan erantzun zituen. Gustura aritu ziren denak, hizlari eta entzule. Amaitzeko, ikasleak irakurle izan daitezen animatu zituen.\n-Martxoaren 6ean ere, Andra Mari Ikastolako 2. mailako ikasleak, Castillo Suarez idazle sakandarrarekin bildu ziren Etxarriko udal liburutegian. Berak idatzitako liburuak ezagutzeko aukera izan zuten: Erikaren ttilikak, Ebelina Mandarina, Muxurik nahi?... Liburu hauetako hainbat pasarte ere irakurri zizkien Castillok. Aldez aurretik gelan Amalia eta Amelia landu zuten ikasleek eta ipuinari buruz hitz egin zuten, zalantzak argitu... eta ikasleak ere "idazle" lanetan aritu ziren, ipuinaren jarraipena egiteko laguntza eskatu baitzien Castillok.\n-Martxoaren 11n, Iker Uribe lakuntzarra (eta ikastolako ikasle ohia) etorri zen Haur Hezkuntzako 5 urteko umeei berak idatzi eta ilustratutako “Txirringa magikoa” liburua aurkeztera. Galderak egin zizkioten ikasleek, liburuaren irudiak proiektutu zizkien Ikerrek, liburua irakurri zien eta askoz gauza gehiago ere kontatu zizkien Ikerrek ikasleei! Oso interesgarria izan zen bisita, eta liburua asko gustatu zitzaien txikienei.\n-Martxoaren 17an Zoila Berastegi arbizuarra etorri zen (hau ere ikasle ohia) LH 3. mailakoekin berak idatzi duen "Pluton: Hor konpon Marianton" antzerki-gidoiaz ikasleekin hitz egitera. Aurretik, ikasleek antzerkia gelan irakurri zuten, eta pozez itxaron zuten Zoilaren bisita. Solasaldian zehar, Pluton irudikatu zuten ikasleek, antzeztu egin zuten... Oso ongi pasa zuten Zoilarekin!!\n-Egun berean, martxoaren 17an, Jon Arretxe arbizuarrak DBH 4ko ikasleak bisitatu zituen. Ikasleek aldez-aurretik Jonen “Ostegunak” eleberria irakurri zuten. Urteak daramatza Jonek Euskal Herrian zehar gazteei bere nobelen berri ematen, eta Etxarriko ikastolara eginiko bisitan ere, ezin hobe egon ziren ikasleak Jonek “Ostegunak” eleberrian jasotako istorioak adi-adi entzuten!\n-Sakandarra ez izan arren, hitzaldi zikloa gonbidatu oso berezi batek itxi zuen. Izan ere, martxoaren 20an Toti Martinez de Lezearen bisita izan baikenuen. Totik egun guztia eman zuen gure artean eta hiru hitzaldi eman zituen. Eguerdian, ikastolako 5 urteko umeei berak idatzitako “Bazen behin…” bildumako ipuinetako batzuk kontatu zizkien. Arratsaldeko lehen orduan, LH 3.zikloko ikasleekin oraintxe irakurri berri duten “Nur”en abenturetaz hitz egin zuen idazleak, eta amaitzeko, Etxarriko Kultur Etxean helduentzako hitzaldi irekia eman zuen. Bertan, Euskal Herriko historiaren eta geure lurraren memoriaren inguruan solastu zen, hitzaldiaren haria bere liburuetan kontatzen dituen istorioak izan zirelarik. Oso interesgarria!!\nEskerrik asko beraz gure ikasleen artean irakurzaletasuna pizten lagundu duzuen idazle guztiei!! Orain, hauen literatur obretatik abiatuta, artelanak sortu beharko dituzte ikasleek!!\nSakanako Ikastolen II.Arte Proiektua


Europar Batasunean, urtero, gogoz kontrako tabakismoaren ondorioz 19.000 pertsonatik gora hiltzen direnez, erretzaile pasiboen eskubideak zaintzea herri-osasun alorreko lehen mailako betebeharra da. Helburu horrekin, hain zuzen, “Help, tabakorik gabeko bizitzaren alde!” ekimena bultzatu du.\nEspainiak baino dezente lege zorrotzagoak onetsi dituzte herrialde askok: Irlandak, Italiak eta beste batzuek toki publikoetan (ostalaritzako establezimenduetan barne) erretzea zeharo debekatua dute. tabakoa etxean arriskutsua izateaz jabeturik, Estatu Batuek, Australiak eta Zeelanda Berriak, publizitate kanpainen bitartez etxebizitzan ere erretzaileek erretzeko ohitura kontrola dezaten ohartarazi dituzte: debekatu ez dute egin baina mugak ezar daitezen aholkatzen dute. Espainian, berriz, alor pribatuan tabako erretzearen auto-arautze hori ez dago landua oraino. Erretzaile pasiboen erronka etxe zuloan hainbat arau -beraien legea- adostea da.Helburu horrekin, hain zuzen, “Help, tabakorik gabeko bizitzaren alde!” ekimena bultzatu du. Ildo beretik, CONSUMER EROSKI-k ERRETZEN UZTEKO kontsumitzaile-eskola antolatu.\nZigarro-kearen %85 zupaden artean sortzen da. Hautsontzian datzan edo erretzaileak hatzen artean daukan zigarroari darion keak erretzaileak irensten dituenak baino substantzia toxiko gehiago sortarazten ditu, Europar Batasuneko “Help, tabakorik gabeko bizitzaren alde!” ekimenaren arabera. Adibidez, lan-ordutegiko giroko tabako-kea jasan behar duen taberna edo kafetegiko zerbitzari batek egunean hiru eta bost zigarro artean erretzen dituen pertsonak bezainbeste nikotina irensten du eta, horrenbestez, tabako-dosi horien inhalatzeari dagozkion arriskuez ere kutsatzen da. Giroko tabako-keak daukan nikotinak nerbio-sistema zentralaren baitan droga gisa eragiten du, morrontza sortaraziz: horregatik da horren zaila erretzeko ohitura uztea.


Gaiak: Oroitzapenaren alde, bi erakunde - Euskonews\nGaiak: Oroitzapenaren alde, bi erakunde\n70 urte betetzen dira apirilaren 26an Gernikako Bonbardaketa eman zela. Duela 70 urtetatik Bizkaiko herriak ez du ahaztu orduan gertatutakoa. Horregatik, hainbat elkarte sortu dira memoria historiko hori kontserbatzeko. Gernika Gogoratuz\nGernika Gogoratuz izenekoa herriko kale nagusian dago. 1987. urtean sortu zen, hau da, bonbardaketaren 50.urteurrena eman zenean, Eusko Legebiltzarrean aho batez onartuta, eta “Bakearen Ikerkuntzarako Zentroa” dela azpimarratzen dute elkarteko kideek.\nBere eginkizun nagusien artean dago Gernikan gertatu zena gizarteak gogoratzen jarraitzea. Horretarako, hainbat ekintza eraman ditu aurrera Gernika Gogoratuz elkarteak. Ikastaroak, mintegiak eta jardunaldiak dira horietariko batzuk. Bestalde, argitalpenez ere arduratzen da, horien artean dokumentuak, liburuak, artikuluak eta bideoak kaleratu dituelarik.\nGertakari hari buruz gehiago ikasi nahi duen edonor eskuzabal hartzen dute elkartean eta proposamenak jasotzeko eta lankidetzarako ateak irekita uzten dituztela eman dute aditzera. Bakearen Museoa\nGaur egungo museoa 1998.urtean jaio zen Gernikako Udalaren eskutik, eta Gernika Museoa izenez zen ezagun. Udaletxe parean dago, herriko plazan.\nMuseo dinamiko bat da, eta bere bi solairuetan bonbardaketaren lekukotasunak jasotzen ditu. Testigantza horiek batez ere argazki bidezkoak dira: alde batetik propaganda frankistak ateratako irudiak aurki daitezke, eta bestetik, atzerriko prentsak ateratakoak.\nAipatzekoa da lehen solairuko zoru berezia: kristalezkoa da eta hala bisitariak ikus ditzake bonbardaketa haren aztarnak, hondakin mordoxka biltzen baitu solairuak: zapatak, liburuak, eraikin zatiak...\nBestalde, gelatxo batean sar daiteke, non 1937ko Gernikako etxe baten erreprodukzioa egin den. Denak izan ziren Begoña deitzen da gela hori eta une latzaren testigantza jasotzen du bisitariak. Han, Begoña izeneko emakume batek bonbardaketa egun hura nola bizi izan zuen kontatzen du eta sirena eta bonben hotsak entzun daitezke.\nIn memorian deituriko laburmetrai bat ere eskaintzen du museoak; bertan dioten bezala, “tragediari, suntsipenari, itxaropenari eta bizitzari buruz hausnarketa egitera” bultzatzen gaituen bideoa, alegia.\nBeraz, Euskal Herriaren historiako pasarte garrantzitsuenetako bat ezagutzeko aukera bikaina eskaintzen digute Gernikako bi erakunde hauek, eta beraz jakin-mina izan eta informazio gehiago eskuratu duen edonork bisitatzea merezi duten tokiak dira.


Lehiagune-Basque Precision Technology District (BPTD) erakundeak Doitasun-mekatronikako enpresa-gaitasunen mapa industriala tresna aurkeztu du, Ermuko Udalak eta Izarra Fundazioak finantzatuta.\nMapa honen bidez, enpresen gaur egungo eskumenak kokatu nahi dira barrutiaren gaitasun bateratuaren inguruan, doitasunezko-mekatronika bezala definitu dena. Era berean, erronka, helburu eta banakako estrategiak aztertuz, lankidetzarako espazio potentzialak identifikatu nahi dira, banakako erronkak gainditzen laguntzeaz gain, erronka bateratu handiagoak definitzen eta lortzen lagunduko dutenak, BPTDk markatutako ikuspegia lortuz.\nDokumentu honetan inguruko 48 enpresa sakon elkarrizketatu ondoren ateratako ondorioak ikus daitezke.\nEnpresen arteko elkarlana\nBPTD Enpresa Elkartearen helburu nagusia Debabarreneko industriaren hazkundea bultzatzea da. Bere ikuspegia eskualdeko ekosistema industriala soluzio mekatronikoetan eta doitasun-teknologietan lider jartzera bideratuta dago. Horretarako, lau zutabe nagusi ditu: enpresen eta sektore publiko-pribatuaren arteko lankidetza, talentua sortzea, berrikuntza eta ekintzailetza sustatzea eta enpresa-jarduera berria.\nEnpresek adostasunez definitu dute zehaztasuneko mekatronika: "BPTD barrutiko ekosistema industrialaren gaitasun bateratu eta nabarmena". Kontzeptu horrek aukera ematen du eskualdeko industria-enpresa eta industriari laguntzeko enpresa gehienen esperientzia eta gaitasunak biltzeko, baterako gaitasuna, komuna, ikusgarria eta arrakasta ukigarrietan oinarritua definituz, ibilbidea eta hazteko ahalmen handia duena. Gaitasun bateratua, azken batean, gure industria nazioartean kokatzeko aukera emango duena.\nBehin helburuak definituta, hasierako testuinguru-tresna bat izateko beharra identifikatu da, inguruko enpresen gaitasunak, gaitasunak eta balizko osagarriak modu ordenatuan identifikatzeko eta erakusteko. Horregatik egin da mapa industriala.


Beasaingo Udalak 'km 0' energia berriztagarriaren ekoizpenaren alde egin du - Beasaingo Udala\nBeasaingo Udalak 'km 0' energia berriztagarriaren ekoizpenaren alde egin du\nArgitaratua: 21 Urria 2021\nGutxienez 400 familiako komunitate energetikoa sortzea bultzatuko du, udalerrian parke fotovoltaiko bat jartzeko\n2019az geroztik, hainbat kokaleku eta kudeaketa-eredu aztertzen ari dira, proiektuaren bideragarritasun teknikoa optimizatzeko\nHerritarren parte-hartzea funtsezkoa izango da proiektu hau gauzatzeko, hartara, informazio eta kontsulta prozesu bat egingo da\nLeire Artola buru duen gobernu-taldearen legegintzaldiko planaren oinarri nagusietako bat energia berriztagarriak bultzatzea da. Autoekoizpeneko instalazioak eta komunitate energetikoak ezinbesteko tresnak izango dira Eusko Jaurlaritzak 2030erako ezarritako helburuak betetzeko, eta energia kontsumoaren % 20 energia garbietatik lortu beharko da. Leire Artolaren arabera, “klima aldaketaren aurkako borroka gure helburu estrategikoetako bat da, ondorioak pairatzen ari garelako eta horrek gure eta etorkizuneko belaunaldien ongizatean eragiten duelako ".\nTestuinguru horretan, urriaren 21eko Lurralde Batzordean, udal gobernuak udalerriko etxeetarako tokiko energia garbia sortzea helburu duen ekimen honen ildo nagusiak aurkeztu dizkie gainerako udal taldeei. Autoprodukzioko lehen instalazioa izango litzateke, 1 MW-koa, eta hori egiteko 400 familiako komunitate energetiko bat eratu beharko litzateke. Helburua da familia horietako bakoitzak eguzki plakak izatea, elektrizitate kontsumo osoaren energia bolumen baliokidea sortzeko, hau da, "Km 0" energia berdearen autoekoizpena.\nLeire Artolaren hitzetan, proiektu hori lortzeko familiak komunitate energetiko horrekin bat egin behar dute, izan ere, "Udal-erakundeak zorrotz jokatu behar du kudeaketan. Horretarako, proiektu honen kudeaketa eta bideragarritasuna diseinatzeko erabili den formulak kontsumitzaileek kooperatiba bat sortzea aurreikusten du, etxebizitzaren energia-kontsumoaren pareko potentzia eskuratuta”. Kooperatibak 25 urterako sortze-kostu egonkorrarekin instalazioa eraiki eta lan egingo luke.\nHilabete gutxi barru, herritarrei informazioa emateko eta kontsulta egiteko prozesu bat jarriko da abian, beasaindarren artean horrelako ekimen batek izan dezakeen benetako interesa eta atxikimendu maila ezagutzeko. Kontsumitzaileez gain, prozesu honek herriko elkarte eta kolektiboen arteko partaidetza eta sinergiak bilatuko ditu. Prozesuaren ondorioak onak izango balira, hurrengo fasea jarriko litzateke abian: kooperatibako bazkideen atxikipenak erakartzea eta, azkenik, proiektua gauzatzea.\nAldi berean, Udala aurrera egiten ari da administrazio eta hirigintza izapideekin, proiektua ahalik eta lasterren gauzatu ahal izateko. Beste udalerri batzuetan ez bezala, Beasainen proiektua behetik gora garatzea erabaki da, eguzki parkea egiteko bidea eman dezakeen komunitate energetiko horren sorreratik abiatuta.\nEgitasmo hau ekimen publiko-pribatua da, eta Beasaingo Udalak, Eusko Jaurlaritzak EEE (EVE) bidez eta Mondragon Korporazioaren barruan dagoen Krean ingeniaritzak sustatzen dute.\n2021, Azaroa 09\n“Beasainen merkataritza bizitza da, bizi…\n2021, Azaroa 05\nHerritarrek proposatuko dituzte Beasain Kirol…


EBU Lankidetza Programa: PSMren independentzia handitze herrialdeetan - EU Reporter\nEBU Lankidetza Programa: PSM Independentzia handitze herrialdetan\nOrdezkariak Bruselan EBU / KESE ekitaldian parte hartu zuten\nEuropako Broadcasting Union (EBU) bruselek komunikabideen eta gizarte zibilaren sekzio anitza bildu du erronkei buruz eztabaidatzeko eta Mendebaldeko Balkanetako PSMren arrakastak azpimarratzeko.\n50eko kazetari, politikariek, funtzionarioek, akademikoek eta Serbiako, Bosnia-Herzegovinako, Montenegro, Albaniako eta Kosovoko telebistek ingurukoak bildu ziren zerbitzu publikoen komunikabideek Europar Batasuneko zabalguneetako Mendebaldeko Balkanetako erronkei buruz. Gonbidatuek zerbitzu publikoen, demokraziaren eta gizarte zibilaren inguruko eztabaidetan parte hartu zuten, independentzia editorialak, auto-zentsura eta ikerketa kazetaritza.\nMontenegro eta Kosovo erreportariak beren ikerketa lanen adibideak aurkeztu zituzten EBUren Lankidetza Programa. Irrati eta telebistako Montenegro (RTCG) Mirko Bošković eta Radio Televisión de Fongo Salihu (RTK) -ek (RTK) beren esperientziak partekatu dituzte EBU proiektuaren esparruan Europako Batzordearen txostenak erakutsi aurretik.\nRadka Betcheva EBUko Lankidetza Programako Proiektuen Zuzendari Nagusiaren esanetan, horrek erakusten du PSM erakundeen artean benetako borondatea herritarrei zerbitzatzeko eta gizartean zaindari gisa jarduteko: "Istorio horien garapena eta igorpena benetako aurrerapauso bat da eta zerbitzu publikoen komunikabideetan aldaketa positiboak izan direla frogatzen da eskualdeko erakundeak. Hori babestu eta bultzatu behar da, hasitako esparru publikoarentzako onurak benetakoak eta zehatzak baitira ".\nMendebaldeko Balkanetako PSMek aurre egin beharreko erronka luzeak eragindako parte-hartzaileek finkapen egonkorrak eta gizarte zibilaren benetako inplikazioa nabarmendu behar izan zituzten. Mendebaldeko Balkanetako telebistako publikoen independentzia gobernuekiko interferentzia, kazetari beldurrarengatik eta komunikabideen jabetzaren kontzentrazioarekin beterik dago. Horri dagokionez, parte-hartzaileek adostu dute aldaketa, nahiz eta nabarmentzekoa, motela eta zaila den ezartzea.\nPSM, demokrazia eta gizarte zibilari buruzko lehen taulako eztabaidetan, parte-hartzaileek guztiek nabarmendu dute, funtsezkoa den bitartean, legeak bakarrik ezin dutela irrati publikoen independentzia bermatu.\nSandra Basic Hrvatin Esloveniako Primorskako Unibertsitateko Komunikabideen Ikasketen Saileko buruak honakoa esan zuen: “Legedia aldatzen da denbora guztian. Arazorik esanguratsuena arauak behar bezala ezartzeko borondate politikorik eza da ", Knut Fleckenstein europarlamentariak, berriz, honakoa gaineratu du:" Gizarte zibilak gobernuek eta alderdi politikoek eraginik izan ez dezaten bermatu behar dute ".\nGoran Djurovic, a member of the Council of Radio and Television Montenegro (RTCG), believes the value of a thriving public service broadcaster is incremental: "Democracy won't come from changing PSM, but changing PSM can contribute to democracy." OSCE Senior Adviser and Representative on Freedom of the Media Frane Marovic said that PSM organizations are at the heart of democracy: “They shape the capacity for citizens to take informed decisions."\nEBUren Lankidetzarako Programa zerbitzu publikoen euskarri iraunkorrak eraikitzen ditu helburu nagusia. Europar Batasuneko zabalkunderako hedabideetako erakundeei laguntza ematen die, zerbitzu publiko ezagun eta independienteetako entzute handiko trantsizioak baitituzte.\nGai erlazionatuak:Montenegro eta Telebistako Kontseiluademokrazia eta gizarte zibilaEBU Lankidetza Programaeditorial independentziaezaugarriesparru publiko berriaFrane Marovicfull-imageGoran DjurovicRadka BetchevaRTCGauto-zentsurazerbitzuen euskarriaPrimorska Unibertsitatea\nMartxoak argazkilari gonbidatu lehiaketa gaia: Emakumeak eta neskak\nAdministrazio elektronikoaren eskema "berritzaile eta bakarra"


Home | BasqueWater | Baratzazainak Bilbao MendiFilm Festibalean\nBaratzazainak Bilbao MendiFilm Festibalean\n, Bilbao Mendi Film Festival, Cultura del Agua\nAltzolakoUra Bilbao Mendi Film Festibalaren 7. edizioari atxikitu zaio lankide gisara, ekitaldiaren protagonistek duten sentiberatasun eta hedabiderako ahalmena eta Naturarekiko errespetua goraipatuz, aurrena. Bryony Dunne filmagile gaztearen lana goraipatu nahiko genuke, hurrengoa, izan ere, Egiptoko Sinaiko desertura garamatzan film honek Naturaren balioa nabarmentzen du.\nAmariya naturista eta lorazainaren bizimodura gerturatzen gaitu, azalera ekartzen digularik emakume honek Naturarekiko maitasun eta mirespena, bizitza ematen duelarik beduinotar mendietan, baratzaren zainketan. Halanola, film honen baitan, Altzolako iturburuaren egoeraren islada soma daiteke.\nBerezko mirari geologikoa etxetik hurbil izatearena, munduan parekorik ez duen ura dugula jakiteak, Bryonyren filmean nabarmentzen diren sentimenduak dakarzkigu gogora. Altzolako iturburua desagertzear izan da, euskal gizartearentzako galera izugarri litzatekena. Altzolako Uraren balioa, esanahia eta simbologia arrotza da askorentzat gure Uraren Kultura galtzen uzten ari garelako. Gure arbasoek gure aldean Uraren Kultura aberatsagoa zuten, nolabait, beraien ezagupenak elkarbanatzen zituzten jakitunen errespetuaren gainetik abiatu gara, bertako kulturaren eta gure ondorengoen kaltetan.\nGure burua Amariya lorazainaren modura ikusten dugu sarritan, herri baten osasunaren aldeko borrokan abiatu izan bagina bezala, gure errora eramango gaituzten balioen mesedetan, gure arbasoen gertaera bizigarriak ezagutzeko balioko dutenak, izatez, susmoa dugu AltzolakoUra euskaldunok DNAn ote daramagun.\nUraren Kultura Aliron!-ekin\n#PlanBBwater ekimen sozial partizipatiboa izan da


Ipar Euskal Herriko hamahiru egiturak parte hartuko dute Durangoko Azokan | Kultura | KAZETA\n2021 ABEN. 03 - 07:15h\nIpar Euskal Herriko hamahiru egiturak parte hartuko dute Durangoko Azokan\nAurten, Ipar Euskal Herriko hamahiru egiturek parte hartuko dute abenduaren 3tik 7ra online eta abenduaren 4tik 8ra aurrez aurre Durangon iraganen den azokan. Orotara, Lapurdi, Baxe Nafarroa eta Xiberoan sorturiko berrogeita bi berritasun deskubritzen ahalko dira.\n2019an Durangoko Azokan parte hartu zuten Ipar Euskal Herriko eragileak. © Guillaume FAUVEAU\nBeste behin ere, Ipar Euskal Herriko argitaletxe, diskoetxe eta egiturak presente izanen dira pandemiaren eraginez egokitu behar izan duten Durangoko Azokan. Euskal Kultur Erakundeak jakinarazi duenez, aurten hamahiru egiturek parte hartuko dute kultur ekimenean.\nGatuzain, Ikas, Lako 16, Maiatz, Zortziko, ZTK eta Elkar argitaletxeak, Saroia zein Belarri diskoetxeak, Ipar Euskal Herriko ikastolak, Xofaldia produkzioak, Hatsa elkartea eta Buru beltza elkartea. Lapurdi, Baxe Nafarroa eta Xiberotik Durangoko Azokan parte hartuko duten egiturek berrogeita bi berritasun proposatuko dituzte aurten: 28 liburu, hiru liburu-disko, zazpi disko eta bestelako lau ekoizpen, hala nola, egutegiak eta agendak.\nEuskal Kultur Erakundeak antolatu ohi duen Ipar Euskal Herriko proposamenen eskaintzaren aurkezpena ez da iragan, baina erakundeak katalogo bat osatu nahi izan du 56. azokan parte hartuko dutenen proposamenak batzeko. Oroitarazi behar da, badirela hamabost urte EKE eta Gerediaga elkarteak lankidetza hitzarmena izenpetzen dutela Ipar Euskal Herriko ekoizle eta egituren presentzia bermatzeko.\nBerrikuntzez gain, hitzorduak ere bildu ditu EKEk agenda berezi batean. Besteak beste, abenduaren 5ean Paxkal Irigoien eta Maia Iribarnek Durangoko Azokako hirugarren Sormen Beka irabazi duen «Bañolet» seriea aurkeztuko dute abenduaren 5ean. Egun horretan, Hartzea Lopezek «Suak eta Hautsak» liburua aurkeztuko du eta Amaiur Epherrek «Profeten Iruzurra». Goizeko 11.00etan, Diabolo Kiwi taldea Ahotseneako taula gainera igoko da. Abenduaren 7an, berriz, Willis Drummonden txanda izanen da.\nKezka eta poza\nEzohiko baldintzetan iraganen den azokarentzat egun gutxi falta direlarik, Maia Etxandi EKEko misio kargudunak dioenez, egitura batzuengandik «kezka» sumatzen du. Jakin behar da aurten «fisikoki» azokan parte hartu ahal izateko txanda erreserbatu behar duela bisitariak. Egunero bost txanda antolatuko dituzte bakoitzean 1.200 lagun sartzen utziz.\nIzko edizioa online iragan zela oroitarazi du Etxandik eta horrek kosturik ez zien suposatu egiturei. Aurten, ohiko azoka itzultzen denez standa alokatu behar da eta gastuak daude. «Salmentak egin behar dituzte kostuak estaltzeko», dio.\nHala ere, ohiko azokaren itzulera dela eta, egiturak pozik daudela nabarmendu du EKEko langileak. «Harremanak izaten ahalko dituzte irakurleekin eta baita profesionalekin ere. Profesionalen arteko topaketarako oso garrantzitsua da azoka», azpimarratu du.\nErreserba bidez iraganen da pandemiak baldintzaturiko Durangoko Azoka


La Poterie-Cap-d'Antifer - Wikipedia, entziklopedia askea.\nCanton of Criquetot-l'Esneval (en)\n49° 40′ 18″ N, 0° 11′ 17″ E / 49.6717°N,0.1881°E / 49.6717; 0.1881Koordenatuak: 49° 40′ 18″ N, 0° 11′ 17″ E / 49.6717°N,0.1881°E / 49.6717; 0.1881\nSaint-Jouin-Bruneval, Sainte-Marie-au-Bosc eta Le Tilleul\n225 (%49.7) 228 (%50.3)\nLa Poterie-Cap-d'Antifer Frantziako udalerria da, Itsas Sena departamenduan dagoena, Normandia eskualdean. 2013an 364 biztanle zituen.\n2007an La Poterie-Cap-d'Antifer udalerrian erroldatutako biztanleak 364 ziren. Familiak 148 ziren, horien artean 28 pertsona bakarrekoak ziren (24 bakarrik bizi ziren gizonak eta 4 bakarrik bizi ziren emakumeak), 64 seme-alabarik gabeko familiak ziren, 48 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 193 etxebizitza zeuden, 146 familiaren etxebizitza nagusia ziren, 41 bigarren erresidentzia ziren eta 6 hutsik zeuden. 183 etxeak ziren eta 2 apartamentuak ziren. 146 etxebizitza nagusietatik 134 bere jabearen bizilekua ziren, 8 alokairuan okupaturik zeuden eta 4 doan lagata zeuden; 3 etxek gela bat zuten, 6 etxek bi zituzten, 21 etxek hiru zituzten, 48 etxek lau zituzten eta 68 etxek bost zituzten. 122 etxek euren parking plaza propioa zuten azpian. 46 etxetan ibilgailu bat zegoen eta 91 etxetan bat baino gehiago zituzten.\nLa Poterie-Cap-d'Antifer udalerriko biztanleria-piramidea 2009an .\n2007an lan egiteko adina zuten pertsonak 235 ziren, horien artean 179 aktiboak ziren eta 56 inaktiboak ziren. 179 pertsona aktiboetatik 167 lanean zeuden (91 gizon eta 76 emakume) eta 12 langabezian zeuden (6 gizon eta 6 emakume). 56 pertsona inaktiboetatik 30 erretiraturik zeuden, 15 ikasten zeuden eta 11 "bestelako inaktibo" gisa sailkaturik zeuden.\n2009an La Poterie-Cap-d'Antifer udalerrian 157 unitate fiskal zeuden, 416,5 pertsonek osaturik. Pertsona bakoitzeko diru-sarrera fiskalaren mediana urteko 20.332 euro zen.\n2007an zeuden 6 komertzioetatik, 2 eraikuntza enpresak ziren, 1 ostalaritza eta jatetxe enpresa zen, 1 finantziazio enpresa zen, 1 higiezinen enpresa zen eta 1 «beste zerbitzu jarduera batzuk» multzoan sailkatutako enpresa zen.\n2000. urtean La Poterie-Cap-d'Antifer udalerrian 9 nekazaritza-ustiategi zeuden.\nLe Tilleul (1,6 km)\nPierrefiques (3,1 km)\nSaint-Jouin-Bruneval (3,7 km)\nVillainville (4,1 km)\nÉtretat (4,3 km)\nCuverville (5,4 km)\nBordeaux-Saint-Clair (5,9 km)\nMultimedia: La Poterie-Cap-d'Antifer\nBNF: 152750941 (data)\nOrriaren azken aldaketa: 22 otsaila 2021, 07:52.


Pil Pilen diska berria\nHedaldaka deitü dü Pil Pilek bere diska berria. Müsikarekin eta gabe, 14 kantore kantore bildü dütü laukoteak. Mixel Tikoipe, Alexandre, Jojo eta Bernadette Bordagaraiek düe taldea osatzen. Taldea ezagützen düenek, kantaldietan ebilirik beitira azken denboretan, kantore zonbait ezagütüko dütüe taula gainean eman beidütüe jadanik. Mauleko Herri Ekoizpen saltegian eta müsika saltegi haboroetan atzamanen düzüe Pil Pilen Hegaldaka.\nEntzün aurkezpena :\nInformazio haboroentako, klika heben.\nEüskararen besta nazionala\nBertsoa ez da denen gustükoa, normal den bezala. Bena Barakaldoko (Bizkaia) BEC gela erraldoi hartara hüilantü den orok ikusi dü Eüskal Herriko Bertsolari Txapelketa Nagusiko finala batek zonbat indar badüan. 14 500 ikuslek bat egin züen igantean bertsoak sortzen düan emozionean. Ageri zen esküzartetan, oihüetan, negarretan, ühainetan (delako "ola") eta ageri zen alde orotan. Hitz-ordü horrek aski indar ez balü bezala, audela txapela iragan da Andoni Egañaren (lau aldiz txapeldün) bürütik Maialen Lujanbioren bürü gainealat... eta audela Amets Arzallus hanitxek txapeldün ikusten züen emaitza ezagütü aitzin... eta audela Joxe Agirre gipuzkoarrak lau bertso kantatü dütü leküa txapeldünari ützi gabe. Hots bi hitzetan, egün handia izan da.\nXiberotik joanik ziren autobüs edo otoetan ez bazinden (edo bai), heben dütützüe bertso zonbait, beste hanitx bezala, hunkigarriak.\nGaia süa hitza zelarik, bürüz-bürükalat heltü diren bi bertsolarien lanak.\nEntzün Maialen Lujanbio :\nEntzün Amets Arzallus :\nEntzün Andoni Egañaren azken agurra :\nEta txapeldün berriaren agurra :


Pirinioetan bizi izan zen sirenio ugaztun berria aurkitu dute - Zientzia Kaiera\nEurasiako lehendabiziko lau hankadun sirenioa eta Europa mendebaldeko espezie zaharrena da topatu dutena.\n1. irudia: “Sobrarbesiren cardieli” sirenioaren eskeletoko ia hezur guztiak aurkitu dira: 3 buru-hezur, orno eta saihets ugari eta aurreko eta atzeko gorputz adarretako hezurrak.\nDuela 42 milioi urte bizi izan zen sirenio itsas mamifero espezie berria deskribatu dute: “Sobrarbesiren cardieli”. Geoparque Mundial de la Unesco Sobrarbe-Pirineosen egin dute aurkikuntza, egungo Huescako Pirinioan Kantauri itsasora zabaldutako golkoko itsasertza zen garai hartan. Ugaztun primitibo honen 300 fosil baino gehiago aurkitu dira eta 6 indibiduo ezberdin direla ikusi da, haien artean banako jubenilak eta helduak.\nEzagutzen diren itsas ugaztun herbiboro bakarrak dira sirenioak, hori dela eta, “itsas-behi” ere deitzen zaie. Gaur egun, lau espezie baino ez daude, latitude tropikaletako ibai eta kostaldeetan bizi diren dugongoak eta manatiak.\nDuela 50 milioi urte azaldu ziren lehendabiziko ugaztun itsastar hauek eta Afrikako ugaztun lehortar talde bat izan zen beraien arbasoa. Uretako bizimodura egokitzeko hainbat aldaketa pairatu zituen sirenioen gorputzak: ilea eta belarrien galera eta gorputz hidrodinamikoaren garapena, lepoa laburtuta eta gorputz adarretan aldaketa sakonak pairatuta.\nAurrealdeko gorputz adarrak hegats bilakatu ziren eta atzealdekoak desagertzeko joera erakutsi dute, pelbis eta femur bestigialetara murriztuta geratu arte. Bestalde, birika luzangak garatu zituzten, ia animaliaren gorputz osoa zeharkatzen dutenak. Honek, hegats itxurako isats lautuarekin eta hezur trinko eta lodien garapenarekin batera, sakonera txikiko igerilari motelak izateko ahalmena eman die eta hondoko itsas landarediaz elikatuta bizi dira.\n2. irudia: Itsas ugaztun herbiboro bakarrak dira sirenioak,. Gaur egun, lau espezie baino ez daude, horien artean irudiko dugongoak eta baita manatiak.\nSirenioaren izena, “Sobrarbesiren cardieli”, Sobrarbe eskualdearen eta aztarnategiaren aurkitzailearen (Jesús Cardiel Lalueza) omenez jarri diote. Sirenioen eboluzioaren lehendabiziko urratsak aztertzeko garrantzitsua da espezie berri hau, izan ere, oraindik lau hankadun sirenioa da, atzealdeko gorputz adarrak funtzionalak zituen eta ingurune urtarrera guztiz egokituta ez zegoen.\nCastejón de Sobrarbe aztarnategiko indusketa paleontologikoak 2009an hasi ziren eta ordutik Erdi Eozenoko (duela 42 milioi urte, gutxi gorabehera) aztarnategi honetan ornodunen 600 bat fosil berreskuratu dira, horietatik 300 baino gehiago sirenioenak. “Sobrarbesiren cardieli” sirenioaren eskeletoko ia hezur guztiak aurkitu dira: 3 buru-hezur, orno eta saihets ugari eta aurreko eta atzeko gorputz adarretako hezurrak, animalia hauetan atal garrantzitsuenak direnak barne (pelbisa, femurra eta fibula edo peronea).\nFibula, gainera, ezagutzen den zaharrena da. Dortoka, krokodilo, musker, marrazo eta ugaztun txikien fosilak eta baita ornogabe eta landare fosilak ere aurkitu dira aztarnategian. Fosil hauekin eta aztarnategiko ikerketa geologikoarekin batera, Sobrarbesiren sirenioa bizi zen paleoingurunea nolakoa zen jakin da. Sobrarbe eskualdeko gune hau Bizkaiko Golkora zabaltzen zen itsasertzeko eremu bat izango litzateke, landaretza eta klima tropikal bateko delta batean amaituko zena.\nFosilen kontserbazio ona eta ugaritasuna dela eta, Sobrarbeko sirenioak munduko Erdi Eozenoko sirenio fosil bildumarik onena da. Haien interesa are gehiago areagotzen da “Sobrarbesiren” Eurasiako lehendabiziko lau hankadun sirenioa dela eta Europa mendebaldeko espezie zaharrena dela kontutan hartuta. Aurkikuntza honek, Iberiar Penintsula eta batez ere Huesca probintzia ugaztun urtar hauen eboluzioaren lehendabiziko urratsak aztertzeko munduko gunerik garrantzitsu bihurtu du.\nIturria: UPV/EHU prentsa bulegoa: Duela 42 milioi urte Huesca-ko Pirinioetan bizi zen sirenio ugaztun berri bat aurkitu da\nDíaz-Berenguer, Ester et al., (2018). First adequately-known quadrupedal sirenian from Eurasia (Eocene, Bay of Biscay, Huesca, northeastern Spain). Scientific Reports, 8(1), 5127. DOI: https://doi.org/10.1038/s41598-018-23355-w\nArgitalpen-data: 2018/05/14 · Atala: Dibulgazioa, EHUko ikerketa


Frontoiko udal etxebizitzen adjudikazioa — Soraluzeko Udala\nFrontoiko udal etxebizitzen adjudikazioa\nFrontoi kaleko 5. zenbakian dauden bost udal etxebizitzak alokairuan emateko oinarri berriak onartu zituen Udalak abenduaren 22ko Osoko Bilkuran.\nAurten Frontoi kaleko 5. zenbakiko etxebizitzetako alokairu-kontratuek 5 urteko gehienezko epea betetzen dutela kontutan izanda, etxebizitza hauen maizterrak onartzeko eta aukeratzeko oinarri berriak onartu zituen Udalak abenduaren 22ko Osoko Bilkuran.\nOinarriak onartu eta gero, hurrengo pausoa maizter berriak aukeratzeko prozesua bideratzeko deialdi publikoa egitea izango da. Deialdi hau Gipuzkoako Aldizkari Ofizialean, hedapen handieneko egunkarian, udaletxeko iragarki taulan eta Udalaren webgunean argitaratuko da, Gobernu Batzordeak horrela erabakitzen duenean.\nPatricia Borinagak zuzentzen duen Osasunaren, Gizarte Ongizatearen eta Inmigrazioaren Batzordeak prestatu dituen oinarri berriek hainbat berrikuntza dituzte, duela bost urtekoekin alderatuz gero: izaera sozialagoa daukate, eta errazagoa eta argiagoa da izena emateko eta jasotako eskaerak baloratzeko prozesua.\nHauek dira berrikuntzetako batzuk:\nUdalerrian erroldatuta egoteko baldintza 2 urtetik urte batera murrizten da.\nEtxebizitzarik jabetzan ez izatearen baldintza 5 urtetik 2 urtera murrizten da. Genero indarkeriaren biktima direla egiaztatzen duten emakumeek ez dute betekizun hau bete beharrik izango, ez eta etxebizitza baten jabe diren banandutako edo dibortziatutako pertsonek, epaileak etxebizitza hori bikotekidearen familia-etxebizitza izendatu badu.\nAlokairu kontratuaren gehienezko epea, luzapenak barne, 5 urtetik 6 urtera igarotzen da.\nUrteko diru-sarrera haztatuak 3.000 € eta 25.000 € artekoak izan beharko dira. Diru sarreren haztapena egiterako garaian 3 faktore hartuko dira kontuan: Guztizko diru-sarrerak (elkarbizitza unitateko kide guztien urte osoko dirusarrera gordinak). Jasotzaileen kopurua (elkarbizitza unitateari diru ekarpenen bat egiten dioten pertsonak) eta bizikidetza-unitatearen kide kopurua. Ez dituzte gutxieneko sarrerak egiaztatu beharko genero indarkeriaren biktima direla frogatzen duten emakumeek.\nMaizterrak ordaindu behar duen errenta kalkulatzeko bizikidetza unitatearen urteko diru-sarrera haztatuen portzentaia aldakorra eta progresiboa izango dira kontuan. Horrela, 3.000 euro eta 9.000 euro bitarteko diru-sarrerak dituztenak, esaterako, %5 ordainduko dute eta 22.000 euro eta 25.000 euro bitarteko diru-sarrerak dituztenak %15.\nUdala izango da etxebizitza guztien hornidura-kontratuen titularra, era honetan ordainketak burutzen ez direnean honiketa-mozketak egotea ekidinez. Hilero, Udalak etxebitza bakoitzeko maizterrari ordaindu beharreko erreziboa igorriko dio, bertan jasoko direlarik hilabeteko alokairua, uraren, gasaren eta argiaren kontsumo-gastua, komunitateko gastua eta udal zaborraren tasa.\nEskaerak baloratzeko orduan erabiliko diren baremazio-irizpideak ondorengoak izango dira:\nDiru-sarrerak: Gehienez 20 puntu emango zaizkie 3.000 euro eta 10.000 euro bitarteko diru-sarrera haztatuak dituzten eskatzaileei, 10 puntu 10.001 eta 18.000 euro bitartekoak dituztenei, eta gutxienez 5 puntu 18.001 eta 25.000 euro bitartekoei.\nEtxebizitza-premia berezia: 10 puntu emango zaizkio etxebizitza-premia bereziko kolektiboren bateko titularraren bat duten espedienteei. Kolektibo bateko kide direnei 10 puntu emango zaizkie horietako bakoitzeko, gehienez 30.\nBerdinketa sortuko balitz, bizikidetza unitatearen kide kopuruaren arabera ebatziko da eta berdinketak jarraituko balu, bizikidetza unitate horren egiaztatutako diru-sarreren arabera.


Jaio berrien izenak • ZUZEU\nJaio berrien izenak –\nNire ama hizkuntza erdara izan da beti baita nire emaztearena ere. Gure gurasoak kanpotik etorri ziren duela 50 urte, Gaztela leonetik baina, ni D eredura apuntatzeko ahalegina egin zuten. Izen euskaldunen apostua egin zuten baita ere eta harro nago horregatik. Nire emazteak ere izen Euskalduna du, kasu bera. Gaur egungo guraso euskaldun askok beste motatako izenak bilatzen dituzte beraien seme alabentzat. Ez dituzte izen euskaldunak aukeratzen. Hor daude, Martina, Chloe, Mara, Luka, Ian, … gure inguruan.\nEustaten sartu besterik ez da egin behar euskal izenak geroz eta gutxiago erabiltzen direla ikusteko, batez ere nesketan. Gure nortasunaren zati bat galtzen ari gara eta pena handia ematen dit. Nire semeen gelakoen erdiak halako izenak dituzte. Galizian adibidez jaiotzen diren lehenengo 25 izen ugarien artean ez da galego izenik azaltzen eta denok dakigu galegoaren erabilera gaztetxoen artean nola dagoen gaur egun.\nZer duzu buruan “Jaio berrien izenak”-ri buruz\nTximino 2021-07-19 14:28\nKontutan izanda gaur egun Euskal Herrian jaiotzen den haurren guraso asko euskararekiko zein gure herriarekiko ez dutela inolako atxikimendu emoziinalik, datu hauek ez gintuzkete harritu behar. Gure herriaren degradazio prozesuaren beste seinale bat baino ez dira.


Iberiar penintsulako irasagar- eta mizpira-hazi zaharrenak, Hondarribian - Elhuyar Aldizkaria\nHasiera » Albisteak » Iberiar penintsulako irasagar- eta mizpira-hazi zaharrenak, Hondarribian\nHondarribian aurkitutako hazi-multzoa. Arg.: © Arkeolan.\nIberiar Penintsulako irasagarren eta mizpiraren hazi zaharrenak jaso ditu Hondarribian Arkeolanek, CSICeko Arkeobiologia ikerketa-taldeak egindako ikerketaren arabera.\nIkerketa horretan, hainbat fruitu mamitsuri buruzko informazioa bildu dute, hala nola gereziari, melokotoiari, mahatsari, pikuari, irasagarrari eta mizpirari buruzkoa. Halaber, zenbait fruitu lehor eta zereal aurkitu dituzte; baita zenbait kalabaza-motaren haziak ere. Oro har, emaitzak adierazgarriak dira Erdi Aroko elikadura ezagutzeko. Dena den, deigarriena irasagarraren eta mizpiraren testigantzak dira. Izan ere, orain arte espezie horiek ezezagunak ziren Iberiar penintsulako erregistro arkeobotanikoan.\n"Irasagarraren 6 hazi eta mizpiraren 87 hazi aurkitu ditugu Hondarribiako Panpinot kaleko 12 eta 14 zenbakietan eta Olazabal lursailean, 2002an eta 2004an --hurrenez hurren-- egindako indusketetan", azaldu du Arkeolaneko Pia Alkainek.\n"XIV. eta XVI. mendeko hazi horiek guztiak uretan eta oxigenorik eta argirik gabeko kondizioetan zeuden. Baldintza horiek ezinbestekoak dira materia organikoa mantentzeko. Oro har, denboraren poderioz zertxobait belztuta baina egoera onean aurkitu ditugu guztiak", gehitu du Alkainek.